Kannada-LLM-Labs/Wikipedia-Kn huggingface dataset:
ಉತ್ತರಪ್ರದೇಶ ವಿಧಾನಸಭೆ



ವಿಧಾನಸಭೆ
ಉತ್ತರಪ್ರದೇಶ ವಿಧಾನಸಭೆಯು  (ಹಿಂದಿ: उत्तर प्रदेश विधान सभा) ಭಾರತದ ಉತ್ತರಪ್ರದೇಶ ರಾಜ್ಯದ ಉಭಯ ಸದನಗಳ ಶಾಸಕಾಂಗ.   ಇದು ಗವರ್ನರ್ ನಾಮನಿರ್ದೇಶನ ಮಾಡುವ ಒಂದು ಆಂಗ್ಲೋ ಇಂಡಿಯನ್ ಸದಸ್ಯ ಸೇರಿದಂತೆ ಒಟ್ಟು 404 ಸದಸ್ಯರ ಬಲ ಹೊಂದಿದೆ. 1967 ರವರೆಗೆ ಇದು ಒಬ್ಬರು ನಾಮನಿರ್ದೇಶಿತ ಆಂಗ್ಲೋ ಇಂಡಿಯನ್ ಸದಸ್ಯ ಸೇರಿದಂತೆ 431 ಸದಸ್ಯರ ಬಲವನ್ನು ಹೊಂದಿತ್ತು. ನಾಮನಿರ್ದೇಶಿತ ಆಂಗ್ಲೋ ಇಂಡಿಯನ್ ಸದಸ್ಯರನ್ನು  ಪ್ರತಿ ಜನಗಣತಿ ನಂತರ ನೇಮಿಸಲಾಗುತ್ತದೆ.  ಗಡಿನಿರ್ಧಾರ ಆಯೋಗದ ಶಿಫಾರಸಿನ ಪ್ರಕಾರ, ಇದು 9 ನವೆಂಬರ್ 2000 ರಂದು ರಾಜ್ಯ ಪುನಸ್ಸಂಘಟನೆ ನಂತರ 426.ಸದಸ್ಯರೆಂದು  ಪರಿಷ್ಕರಿಸಲಾಯಿತು, ವಿಧಾನಸಭೆಯ ಬಲ,  ಪ್ರತಿನಿಧಿಸಲು ಭಾರತೀಯ ಸಮುದಾಯ ಒಬ್ಬರು ನಾಮನಿರ್ದೇಶಿತ ಸದಸ್ಯರು  ಸೇರಿದಂತೆ 404 ಕ್ಕೆ ಮಾರ್ಪಟ್ಟಿದೆ. ವಿಧಾನಸಭೆ ಅವಧಿ  ಐದು ವರ್ಷಗಳು ರಾಜ್ಯ ಪಾಲರು ಮೊದಲೇ ವಜಾಗೋಲಿಸಬಹುದು.  ಇದರ  ಚುನಾವಣೆಯನ್ನು  "ಒಂದು ವಯಸ್ಕ ಮತದಾನ " ತತ್ವದಂತೆ ನಡೆಸಲಾಗುತ್ತದೆ.

ಇತಿಹಾಸ
ಉತ್ತರಪ್ರದೇಶ ಸರ್ಕಾರ

ಸ್ವಾತಂತ್ರ್ಯಪೂರ್ವ
ಸಂಯುಕ್ತ ಪ್ರಾಂತಗಳ (ಉತ್ತರಪ್ರದೇಶ)  ವಿಧಾನ ಸಭಾ ಭಾರತ ಸರ್ಕಾರದ ಕಾಯಿದೆ  1935 ರ ಕಾಯಿದೆಯಡಿ ಅಸೆಂಬ್ಲಿಯ ಕಾಯಿದೆ ಅನುಗುಣವಾಗಿ ಏಪ್ರಿಲ್ 1 1937 ರಂದು ಮೊದಲ ಬಾರಿಗೆ ರಚನೆಯಾಯಿತು.  ಸದಸ್ಯರು   228 ಮತ್ತು ಅದರ ಅವಧಿಯ ಐದು ವರ್ಷ. ಪುರುಷೋತ್ತಮ್ ದಾಸ್ ಟಂಡನ್ ಮತ್ತು ಅಬ್ದುಲ್ ಹಕೀಮ್ 31 ಜುಲೈ 1937 ಕ್ರಮವಾಗಿ ಸ್ಪೀಕರ್ ಮತ್ತು ಉಪ ಸ್ಪೀಕರ್ ಆಯ್ಕೆಯಾಗಿದ್ದರು

ಸ್ವಾತಂತ್ರ್ಯಾನಂತರದ
ಸ್ವಾತಂತ್ರ್ಯ ನಂತರ ದಿ.3 ರ ನವೆಂಬರ್ 1947 ಮೇಲೆ  ಮೊದಲ ಬಾರಿಗೆ ಸೇರಿತು.  ವಿಧಾನಸಭೆಯ 4 ನವೆಂಬರ್ 1947 ರಂದು ತನ್ನ ಸಭೆಯಲ್ಲಿ  ವಿಧಾನಸಭೆಯ ಎಲ್ಲಾ ನಡೆವಳಿಕೆಗಳಿಗೆ  ಹಿಂದಿ ಬಳಕೆ ಮಾಡಲು ತೀರ್ಮಾನಿಸಿತು.  ಶಾಸನ ಸಭೆಯ ಎಲ್ಲಾ ನೆಡಾವಳಿ  ಮತ್ತು ವಾದವಿವಾದಗಳ ವ್ಯವಹಾರಕ್ಕೆ ಹಿಂದಿ ಬಳಕೆ ಮಾಡಲು ಒಂದು ನಿರ್ಣಯವನ್ನು ತೆಗೆದುಕೊಂಡಿತು ಮತ್ತು ಅದೇ ರೀತಿ  ನಂತರ ಶಾಸನ ಸಭೆಯ ಎಲ್ಲಾ ನೆಡಾವಳಿಗಳನ್ನು    ಹಿಂದಿಯಲ್ಲಿ  ನಿರ್ವಹಿಸಲಾಗುತ್ತದೆ 
ಫೆಬ್ರವರಿ 1948 25 ರಂದು ಅಸೆಂಬ್ಲಿ ಅಲಹಾಬಾದ್ ನಲ್ಲಿರವ  ನ್ಯಾಯ ನಿರ್ವಹಣೆ ಹೈಕೋರ್ಟ್ ಹಾಗೂ ಅಯೋಧ್ಯೆಯ ಮುಖ್ಯ ಕೋರ್ಟ್ ಗಳನ್ನು ಒಂದಾಗಿ  ಸಂಯೋಜಿಸಲ್ಪಟ್ಟಿತು ಅಸೆಂಬ್ಲಿ ಯಲ್ಲಿ ಗವರ್ನರ್ ಜನರಲ್ ಗೆ ಈ ಬಗ್ಗೆ  ಕೋರಿಕೆಯ ಸಲ್ಲಿಸಲು ನಿರ್ಧಾರ ಮಾಡಿತು.

ಯು ಪಿ ರಾಜ್ಯದ ವಿಧಾನಸಭೆ :2007 ಮತ್ತು 2012

==

೨೦೧೭ ರ ವಿಧಾನಸಭೆ ಸದಸ್ಯರ ವಿವರ

ವಿಧಾನಸಭಾ ಸ್ಪೀಕರ್ ಆಯ್ಕೆ
Mar 30, 2017 
ಹೃದಯ ನಾರಾಯಣ್ ದೀಕ್ಷಿತ್ ೧೭ನೇ ಉತ್ತರ ಪ್ರದೇಶ ವಿಧಾನಸಭೆಗೆ ಅವಿರೋಧವಾಗಿ ಸ್ಪೀಕರ್ ಆಗಿ ಆಯ್ಕೆಯಾಗಿದ್ದಾರೆ.
ನೋಡಿ:ಉತ್ತರಪ್ರದೇಶ ವಿಧಾನಸಭೆ ಚುನಾವಣೆ ೨೦೧೭

ನೋಡಿ
ವಿಧಾನಸಭೆ ಚುನಾವಣೆಗಳು 2017
ಉತ್ತರಪ್ರದೇಶ ವಿಧಾನಸಭೆ, ಪಂಜಾಬ್ ವಿಧಾನಸಭೆ,  ಗೋವಾ ವಿಧಾನಸಭೆ, ಉತ್ತರಾಖಂಡ ವಿಧಾನಸಭೆ ಮತ್ತು ಮಣಿಪುರ ವಿಧಾನಸಭೆ
ಉತ್ತರಪ್ರದೇಶ ಸರ್ಕಾರ-ಉತ್ತರಪ್ರದೇಶ ವಿಧಾನಸಭೆ ಚುನಾವಣೆ ೨೦೧೭

ಉಲ್ಲೇಖ

.
ಭಾರತ
ಚುನಾವಣೆ
.
ಉತ್ತರ ಪ್ರದೇಶ
ಮಣಿಪುರ ವಿಧಾನಸಭೆ

ಮಣಿಪುರ ಭಾರತದೇಶದ ಈಶಾನ್ಯ ಭಾಗದ ರಾಜ್ಯ. ಪ್ರಶಾಂತ ಭೂ ದೃಶ್ಯಗಳು, ವಿಲಕ್ಷಣ ವನ್ಯ ಜೀವಿಗಳು ಇರುವ ಕಾರಣದಿಂದ ಸ್ವಿಟ್ಜರ್ಲ್ಯಾಂಡ್ ಆಫ್ ಇಂಡಿಯಾ ಎಂದು ಕರೆಯುವರು. ಉತ್ತರಕ್ಕೆ ನಾಗಾಲ್ಯಾಂಡ್, ದಕ್ಷಿಣಕ್ಕೆ ಮಿಜೋರಾಂ ಹಾಗೂ ಪಶ್ಚಿಮಕ್ಕೆ ಅಸ್ಸಾಂ ಹಾಗೂ ಪೂರ್ವಕ್ಕೆ ಬರ್ಮಾದ ಅಂತಾರಾಷ್ಟ್ರೀಯ ಗಡಿರೇಖೆ ಇದೆ.

ವಿಧಾನ ಸಭೆ
ಭಾರತದ ರಾಜ್ಯವಾದ ಮಣಿಪುರದ 2012 ರ ವಿಧಾನಸಭೆಯ ಚುನಾವಣೆ, ಫೆಬ್ರವರಿ-ಮಾರ್ಚ್ 2012 ರಲ್ಲಿ, ಮಣಿಪುರ ವಿಧಾನಸಭೆಗೆ 60 ಸದಸ್ಯರ ಆಯ್ಕೆ ನಡೆಯಿತು. [1]

ಫಲಿತಾಂಶಗಳು
ಮತ ಚಲಾಯಿಸಿದವರು 79,19% ಆಗಿತ್ತು. ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್ ಬಹುತೇಕ ಸ್ಥಾನಗಳನ್ನು ಗಳಿಸಿದೆ. ಹಾಲಿ ಮುಖ್ಯಮಂತ್ರಿಯಾಗಿರುವ ಓಕ್ರಮ್ ಇಬೊಬಿ ಸಿಂಗ್ ಹುದ್ದೆಗೆ ಮರು ಆಯ್ಕೆಯಾದರು.

ಮಣಿಪುರದ ವಿಧಾನಸಭೆಯ ಚುನಾವಣೆ 2012 ರ ಫಲಿತಾಂಶ

ಅಂತಿಮ ಪಕ್ಷ ಬಲ
ಭಾ.ರಾ.ಕಾಂಗ್ರೆಸ್ (50);ವಿರೋಧ (5)> ಬಿಜೆಪಿ (1): AITC (0)ಎನ್.ಪಿ.ಎಫ್ (4);ಎನ್ಸಿಪಿ (0); ಎಲ್.ಜೆ ಪಿ (0);
ಖಾಲಿ / ಅನರ್ಹಗೊಳಿಸಲಾಗಿದೆ (5)

ಕಾರ್ಯನಿರ್ವಾಹಕರು --ಸರ್ಕಾರ
 ಗವರ್ನರ್ : ನಜ್ಮಾ ಹೆಪ್ತುಲ್ಲಾ
 ಮುಖ್ಯಮಂತ್ರಿ : ಒಕ್ರಮ್ ಇಬೊಬಿ ಸಿಂಗ್ (Okram Ibobi Singh)
 ವಿಧಾನ ಸಭಾ ಸ್ಪೀಕರ್ :ಥೊಕ್ಚಾಮ್ ಲೋಕೇಶ್ವರ್ ಸಿಂಗ್ (Thokchom Lokeshwar Singh)

ಮಣಿಪುರದ ವಿಧಾನಸಭೆಯ ಚುನಾವಣೆ 2017 ರ ಫಲಿತಾಂಶ
ಮಣಿಪುರದ 60  ವಿಧಾನಸಭಾಪೀಠಕ್ಕೆ ಮತದಾನದ ಮೊದಲ ಹಂತದಲ್ಲಿ ಶೇಕಡಾ 84 ದಾಖಲೆ ಮತ ಚಲಾಯಿಸಿದೆ. 
Mar 8, 2017, ಬುಧವಾರ, 22 ವಿಧಾನಸಭಾ ಕ್ಷೇತ್ರಗಳಲ್ಲಿ ಮತದಾನ ಎರಡನೇ ಮತ್ತು ಕೊನೆಯ ಹಂತದಲ್ಲಿ ಶೇ 86 ದಾಖಲೆ ಸಂಖ್ಯೆ, ಮತದಾನವಾಗಿದೆ.

ಫಲಿತಾಂಶ- ಮಣಿಪುರ

ಬಿಜೆಪಿ ಸರ್ಕಾರ

ಮಣಿಪುರದಲ್ಲಿ 21 ಸ್ಥಾನ ಗೆದ್ದಿರುವ ಬಿಜೆಪಿ, ಎನ್‌ಪಿಪಿ (ನ್ಯಾಷನಲ್ ಪೀಪಲ್ಸ್‌ ಪಾರ್ಟಿ) ಮತ್ತು ಎಲ್‌ಜೆಪಿ (ಲೋಕ ಜನಶಕ್ತಿ ಪಾರ್ಟಿ), ಟಿಎಂಸಿ ಬೆಂಬಲ ಗಿಟ್ಟಿಸಿಕೊಂಡಿದೆ.
ಬಲ:ಬಿಜೆಪಿ 21; ಎನ್ಸಿಎಫ್ (NCF)4; ಎಲ್,ಜೆ, ಪಿ 1; ಟಿಎಂಸಿ 1;= ಒಟ್ಟು 31
ಎನ್‌ಪಿಎಫ್‌ ಪಕ್ಷವು ಬಿಜೆಪಿಗೆ ಬಾಹ್ಯ ಬೆಂಬಲ ನೀಡುವ ಸಾಧ್ಯತೆ ಇದೆ ಎಂದು ಮೂಲಗಳು ತಿಳಿಸಿವೆ. ಅಲ್ಲದೆ, ಕಾಂಗ್ರೆಸ್‌ಗೆ ಸರ್ಕಾರ ರಚನೆಗೆ ಬೆಂಬಲ ನೀಡುವುದಿಲ್ಲ ಎಂಬ ಪತ್ರವನ್ನು ಪಕ್ಷ ರಾಜ್ಯಪಾಲರಿಗೆ ಬರೆದಿದೆ.

ಎನ್‌ಪಿಪಿ ಮತ್ತು ಎಲ್‌ಜೆಪಿ ಕೇಂದ್ರದಲ್ಲಿ ಎನ್‌ಡಿಎ ಅಂಗಪಕ್ಷಗಳು. ‘ನಾಲ್ಕು ಸ್ಥಾನ ಗೆದ್ದಿರುವ ಎನ್‌ಪಿಎಫ್‌ (ನಾಗಾ ಪೀಪಲ್ಸ್‌ ಫ್ರಂಟ್‌) ಜೊತೆಗಿನ ಒಪ್ಪಂದದ ಪ್ರಕಾರ, ಆ ಪಕ್ಷ ಬಿಜೆಪಿಯನ್ನು ಬೆಂಬಲಿಸಲಿದೆ. ಒಬ್ಬ ಪಕ್ಷೇತರ ಶಾಸಕರಿಂದ ಬೆಂಬಲ ಪಡೆಯಲಾಗುವುದು’ ಎಂದು ಬಿಜೆಪಿ ರಾಷ್ಟ್ರೀಯ ಪ್ರಧಾನ ಕಾರ್ಯದರ್ಶಿ ರಾಮ್ ಮಾಧವ್ ಹೇಳಿದ್ದಾರೆ.

ಮುಖ್ಯಮಂತ್ರಿಯಾಗಿ ಬಿಜೆಪಿಯ ಎನ್‌. ಬಿರೇನ್‌ ಸಿಂಗ್‌
15 Mar, 2017
ಮಣಿಪುರ ಮುಖ್ಯಮಂತ್ರಿಯಾಗಿ ಬಿಜೆಪಿಯ ಎನ್‌. ಬಿರೇನ್‌ ಸಿಂಗ್‌ ಅವರು ಪ್ರಮಾಣ ವಚನ ಸ್ವೀಕರಿಸಿದ್ದಾರೆ. ಬಿಜೆಪಿ ಮತ್ತು ಮಿತ್ರ ಪಕ್ಷಗಳ ಎಂಟು ಮಂದಿ ಸಚಿವರಾಗಿ ಪ್ರಮಾಣ ಸ್ವೀಕರಿಸಿದ್ದಾರೆ. ಬಿಜೆಪಿಗೆ ಈಗ ಬೆಂಬಲ ಸೂಚಿಸಿರುವ ಶಾಸಕರು ವಿಶ್ವಾಸಮತ ಸಂದರ್ಭದಲ್ಲಿ ಮನಸ್ಸು ಬದಲಿಸದಂತೆ ಸಚಿವ ಸ್ಥಾನಗಳನ್ನು ಹಂಚಲಾಗಿದೆ. ಎನ್‌ಪಿಪಿಯ ವೈ. ಜಾಯ್‌ಕುಮಾರ್‌ ಅವರನ್ನು ಉಪ ಮುಖ್ಯಮಂತ್ರಿಯಾಗಿ ನೇಮಿಸಲಾಗಿದೆ. ನಾಲ್ವರು ಸದಸ್ಯರನ್ನು ಹೊಂದಿರುವ ಎನ್‌ಪಿಪಿಯ ಎನ್‌. ಕಯಿಸಿ ಅವರನ್ನೂ ಸಚಿವರನ್ನಾಗಿ ಮಾಡಲಾಗಿದೆ. ನಾಲ್ವರು ಶಾಸಕರನ್ನು ಹೊಂದಿರುವ ನಾಗಾ ಪೀಪಲ್ಸ್‌ ಫ್ರಂಟ್‌ನ ಮೂವರಿಗೆ ಸಚಿವ ಸ್ಥಾನ ನೀಡಲಾಗಿದೆ. ಎಲ್‌ಜೆಪಿಯ ಏಕೈಕ ಶಾಸಕ ಕರಮ್‌ ಶ್ಯಾಮ್‌ ಅವರಿಗೂ ಸಚಿವ ಸ್ಥಾನ ಸಿಕ್ಕಿದೆ. ಕಾಂಗ್ರೆಸ್‌ನಿಂದ ಪಕ್ಷಾಂತರ ಮಾಡಿ ಬಿಜೆಪಿ ಸರ್ಕಾರಕ್ಕೆ ಬೆಂಬಲ ನೀಡಿರುವ ಟಿ. ಶ್ಯಾಮಕುಮಾರ್‌ ಅವರೂ ಸಚಿವರಾಗಿದ್ದಾರೆ.

ನೋಡಿ
ವಿಧಾನಸಭೆ ಚುನಾವಣೆಗಳು 2017
ಉತ್ತರಪ್ರದೇಶ ವಿಧಾನಸಭೆ, ಪಂಜಾಬ್ ವಿಧಾನಸಭೆ,  ಗೋವಾ ವಿಧಾನಸಭೆ, ಉತ್ತರಾಖಂಡ ವಿಧಾನಸಭೆ ಮತ್ತು ಮಣಿಪುರ ವಿಧಾನಸಭೆ

ಉಲ್ಲೇಖ
.
ಚುನಾವಣೆ
.
ಮೊಸರು ಅನ್ನ

ಮೊಸರು ಅನ್ನ  (ತಮಿಳು: தயிர் சோறு, ಕನ್ನಡ: ಮೊಸರು-ಅನ್ನ (ಮೊಸರು ಅನ್ನಾ), ತೆಲುಗು: పెరుగు అన్నం, ಮಲಯಾಳಂ: Thayiru)  ಮೊಸರು ಅನ್ನ  ಒಂದು  ಭಾರತದ ಭಕ್ಷ್ಯವಾಗಿದೆ. ಭಾರತದಲ್ಲಿ "ಕರ್ಡ್" ಸಾಮಾನ್ಯವಾಗಿ ಸಿಹಿಗೊಳಿಸದ ಮೊಸರನ್ನು ಸೂಚಿಸುತ್ತದೆ. ಇದು ತಮಿಳುನಾಡು, ಕರ್ನಾಟಕ, ಆಂಧ್ರಪ್ರದೇಶ ಮತ್ತು ಭಾರತದ ಕೇರಳ ರಾಜ್ಯಗಳಲ್ಲಿ ಅತ್ಯಂತ ಜನಪ್ರಿಯವಾಗಿದೆ. 
ತಮಿಳುನಾಡು ರಾಜ್ಯದಲ್ಲಿ ಇದು "ಥಯಿರ್ ಸದಂ " ಎಂದು ಕರೆಯಲಾಗುತ್ತದೆ. "ಥಯಿರ್" = ಮೊಸರು, "sadam"= ಅನ್ನ . ಇದು ಪ್ರಸಾದದ ರೂಪದಲ್ಲಿ '(ಆಶೀರ್ವದಿಸಿ ಆಹಾರ) ವೈಷ್ಣವ ದೇವಾಲಯಗಳಲ್ಲಿ ಭಕ್ತರಿಗೆ ನೀಡಲಾಗುತ್ತದೆ. ಸಂಸ್ಕೃತ ದಧಿ = ಮೊಸರು + ಅನ್ನಮ್ = ಬೇಯಿಸಿದ ಅನ್ನ: ಇಲ್ಲಿ ಈ ಬೇರೆ ಹೆಸರು 'ದಧಿಯನ್ನಂ' / "ದದ್ಯೋದನಂ" (ததியன்னம் / தத்தியோதனம் ತಮಿಳು ಲಿಪಿಯ) ಎಂದು ಕರೆಯುತ್ತಾರೆ. ಈ ಹೆಸರುಗಳು ಬ್ರಾಹ್ಮಣೇತರ ತಮಿಳು ಜನರಲ್ಲಿ ಸಾಮಾನ್ಯ ಮಾತಿನಲ್ಲಿ ಎಂದಿಗೂ ಬಳಸಲಾಗುವುದಿಲ್ಲ ಮತ್ತು ಸಾರ್ವತ್ರಿಕವಾಗಿ ಥಯಿರ್ ಸೂರು  ಅಕ್ಷರಶಃ ಮೊಸರು ಅಕ್ಕಿ ಎಂದು ಕರೆಯಲಾಗುತ್ತದೆ.

ತಯಾರಿ 

ಇದು ಅತ್ಯಂತ ಸುಲಭವಾಗಿ ಸರಳವಾಗಿ ಬೇಯಿಸಿದ  ಅಕ್ಕಿ ಮತ್ತು ಮೊಸರು ಮಿಶ್ರಣದಿಂದ ತಯಾರಿಸಲಾಗುತ್ತದೆ ಆದರೆ, ಅಗತ್ಯವಿದ್ದಾಗ ಹೆಚ್ಚು ವಿಸ್ತಾರವಾದ ವಿಧಾನಗಳು ಬಳಸಬಹುದು. ಈ ಪಾಕವಿಧಾನಗಳನ್ನು ಇಲ್ಲಿ ನೀಡಲಾಗಿದೆ: ಅನ್ನವನ್ನು ಕುದಿಸಿ ಬೇಯಿಸಿ ಕೊಠಡಿ ತಾಪಮಾನಕ್ಕೆ ಬಂದ ನಂತರ ಅದಕ್ಕೆ ಕೆಲವೊಮ್ಮೆ ಉದ್ದಿನ ಬೇಳೆ, ಸಾಸಿವೆ, ಜೀರಿಗೆ, ಮತ್ತು ಇಂಗು ಹಾಕಿ ಒಗ್ಗರಣೆ ಮಾಡಿ ಜೊತೆಗೆ ಹುರಿದ ನುಣ್ಣಗೆ ಕತ್ತರಿಸಿದ ಹಸಿರು ಮೆಣಸಿನಕಾಯಿ, ಶುಂಠಿ, ಕರಿಬೇವಿನ ಮಿಶ್ರಣವನ್ನು ಹಾಕಲಾಗುವುದು. ಅಂತಿಮವಾಗಿ, ಹಾಲು, ಮೊಸರು, ಮತ್ತು ಉಪ್ಪು ಸೇರಿಸಲಾಗುತ್ತದೆ.ಪರ್ಯಾಯವಾಗಿ, ಇದು ಬೇಯಿಸಿದ ಸರಳ ಅಕ್ಕಿ (ಹೆಚ್ಚಾಗಿ ತಂಗಳು) ಬೆರೆಸಿ, ತದನಂತರ (ಮೊಸರು ಹುಳಿ ರುಚಿ ಕಡಿಮೆ ಮಾಡುವ ಸಲುವಾಗಿ ಸ್ವಲ್ಪ ಹಾಲು  ಬೆರೆಸಲಾಗುವುದು) ಚಿಟಕಿ ಉಪ್ಪು, ಮೊಸರು ಹಾಕಿ ಅದನ್ನೇ ಚೆನ್ನಾಗಿ ಕಲೆಸಿ ಅದಕ್ಕೆ ಒಗ್ಗರಣೆ ಮಾಡಬಹುದು ಅದಕ್ಕೆ ಉದ್ದಿನ ಬೇಳೆ, ಸಾಸಿವೆ ಹಸಿರು ಮೆಣಸು ಹಾಕಿ ನಂತರ ಕತ್ತರಿಸಿದ ಕೊತ್ತಂಬರಿ ಸೊಪ್ಪು ಹಾಕಲಾಗುವುದು.

ಬಡಿಸುವ ರೀತಿ

ಮೊಸರು ಅನ್ನ ಸಾಮಾನ್ಯವಾಗಿ ಮಾವಿನ ಅಥವಾ ನಿಂಬೆಯ ದಕ್ಷಿಣ ಭಾರತೀಯ ಉಪ್ಪಿನಕಾಯಿ ಜೊತೆಗೂಡಿ ತಿನ್ನಲಾಗುತ್ತದೆ. ದಕ್ಷಿಣ ಭಾರತೀಯ ಮನೆ ತಿನಿಸುಗಳಲ್ಲಿ ಇರುವ ಮಸಾಲೆ ಮುಖ್ಯ ಭಕ್ಷ್ಯಗಳ ಪರಿಣಾಮಗಳನ್ನು ಸರಾಗಗೊಳಿಸಲು ಸಹಾಯ ಮಾಡಲು ಮತ್ತು ಭೋಜನ ಕೊನೆಯಲ್ಲಿ, ಮೊಸರು ಅನ್ನ ತಿನ್ನಲು ಒಳ್ಳೆಯದು. ಇದು ಜೀರ್ಣಕ್ರಿಯೆಗೆ  ನೆರವಾಗುತ್ತದೆ ಎಂದು ಹೇಳಲಾಗುತ್ತದೆ.ಕೆಲವು ಪ್ರದೇಶಗಳಲ್ಲಿ, ಮೊಸರು ಅನ್ನ, ಅಕ್ಕಿ ಬೇಯಿಸಿ ಅಲ್ಲಿ ಒಂದು ಅನನ್ಯ ಶೈಲಿಯಲ್ಲಿ ಬಡಿಸಲಾಗುತ್ತದೆ ಒಂದು ಚಮಚ ಒಂದು ಸಾಸಿವೆ, ಕರಿಬೇವಿನ ಸೊಪ್ಪು, ಒಣ ಮೆಣಸಿನಕಾಯಿಗಳು ಮತ್ತು ಉದ್ದಿನಬೇಳೆಯನ್ನು ಹುರಿದು ಮಾಡಿದ ಒಗ್ಗರಣೆ ಮಜ್ಜಿಗೆ ಮತ್ತು ಉಪ್ಪು ಬೆರೆಸಿ ಮತ್ತು ನಂತರ ಮನೋಭಾವದ ಬಿಸಿ ಎಣ್ಣೆ ಜೊತೆಗೆ ಆ ಪ್ರದೇಶಕ್ಕೆ ಅನುಗುಣವಾಗಿ ತುರಿದ ಕ್ಯಾರೆಟ್, ದಾಳಿಂಬೆ ಬೀಜಗಳು, ಒಣದ್ರಾಕ್ಷಿ, ಹಸಿರು ಮತ್ತು ನೇರಳೆ ದ್ರಾಕ್ಷಿ, ಹುರಿದ ಗೋಡಂಬಿ , ತುರಿದ ಮಾವಿನಕಾಯೀ ಮತ್ತು ಬೂಂದಿ ಇವುಗಳನ್ನು ಸೇರಿಸಲಾಗುವುದು. ಇದನ್ನು ಬೆಚ್ಚಗೆ ಅಥವಾ ಶೀತಲವಾಗಿರುವ ಬಡಿಸಬಹುದು. ಹೆಚ್ಚುವರಿ ಆಯ್ಕೆಗಳಾಗಿ ಇದಕ್ಕೆ ಪುಡಿಗಳು ಮತ್ತು ಹುರಿದ ಇಂಗು ಒಂದು ಚಿಟಿಕೆ ಸೇರಿವೆ.

ಉಲ್ಲೇಖಗಳು

ಬಾಹ್ಯ ಕೊಂಡಿಗಳು
 Traditional Curd Rice Recipe
 Curd Rice Recipe

category :ಆಹಾರ
category : ತಿನಿಸು
category : ಖಾದ್ಯ
ಕ್ರಯೊನಿಕ್ಸ್

ಕ್ರಯೋನಿಕ್ಸ್ ಎನ್ನುವುದು ಆಧೂನಿಕ ವಿಜ್ಞಾನದ ತಂತ್ರವಾಗಿದೆ. ಈ ಪದವನ್ನು ಗ್ರೀಕ್ ಭಾಷೆಯಿಂದ ಅಳವಡಿಸಲಾಗಿದೆ (ಕ್ರಯೋಸ್= ಶೀಥಲ)  ಇದರಲ್ಲಿ  ಕಡಿಮೆ ತಾಪಮಾನದಲ್ಲಿ (ಸಾಮಾನ್ಯವಾಗಿ -196 ° C ನಲ್ಲಿ) ನಿರ್ಜೀವವಾದ ದೇಹಗಳ ಸಂರಕ್ಷಣೆ  ಮಾಡಲಾಗುತ್ತದೆ.ಮಿಚಿಗನ್ ಕಾಲೇಜಿನ ಭೌತವಿಜ್ಞಾನ ಅಧ್ಯಾಪಕ ರಾಬರ್ಟ್ ಈಟಿಂಜರ್ ಅವರು ತಮ್ಮ ಪುಸ್ತಕ " ದ ಪ್ರಾಸ್ಪೆಕ್ಟ್ ಆಫ಼್ ಇಮ್ಮೊರ್ಟೆಲಿಟಿ " ಮೂಲಕ  ಕ್ರಯೋನಿಕ್ಸ್ ಪದ್ಧತಿಗೆ ಬುನಾದಿ ನೀಡಿದರು.

ಮೃತ ಶರೀರಗಳನ್ನು ಹೀಗೆ ಕಡಿಮೆ ತಾಪಮಾನದಲ್ಲಿ ಹಲವಾರು ವರ್ಷಗಳು ಇಟ್ಟೂ  ಭವಿಷ್ಯದಲ್ಲಿ ಉನ್ನತ ವೈಜ್ಞಾನಿಕ ಪ್ರಗತಿಯ ಕಾಲದಲ್ಲಿ ಇಂತಗಹ ಶರೀರಗಳನ್ನು ನವೀಕೃತಗೊಳಿಸಿ ಮತ್ತು ಪುನಃ ಜೀವಕ್ಕೆ ತರುವ ಆಶಯದಿಂದ ಕ್ರಯೋನಿಕ್ಸ್ ಮೇಲೆ ಸ೦ಶೋದನೆ ದಿನೇ ದಿನೇ ಹೆಚ್ಚುತ್ತಿದೆ. ಕ್ರಯೋನಿಕ್ಸ್ ತಂತ್ರದ ಬಗ್ಗೆ ಸ೦ಶೋದನೆತಯಲ್ಲಿ ನಿರತರಾದವರನ್ನು ಕ್ರಯೋನಿಸಿಸ್ಟ್ಸ್ ಎನ್ನುವರು.ಹಲವಾರು ಸಂಸ್ಥೆಗಳು ಇದರ ಬಗ್ಗೆ ಸಂಶೋಧನೆ ಮಾಡುತ್ತಿದ್ದಾರೆ. ಸಾವು ಒಂದು ಕ್ರಿಯೆ ಹೊರೆತು ಪ್ರಕ್ರಿಯೆಯಲ್ಲ ಎನ್ನುವ ನಂಬಿಕೆಯಿಂದ  ಕ್ರಯೋನಿಕ್ಸ್  ಅಲ್ಲಿ ಹಲವಾರು ಪ್ರಯೋಗಗಳು ನಡೆಯುತ್ತಿವೆ. ಪ್ರಸ್ತುತ  ವೈಜ್ಞಾನಿಕ  ತಂತ್ರಗಳು ಮೃತ ಶರೀರಗಳ ಸಂರಕ್ಷಣೆಗೆ ಸೀಮಿತವಾಗಿದ್ದು, ಅವುಗಳ ಪುನಶ್ಚೇತನ ಈವರೆಗೂ ಸಾಧ್ಯವಗಿಲ್ಲ. ಪುನರುಜ್ಜಿವಿತಗೊಳಿಸುವ ಪ್ರಕ್ರಿಯೆ ಸಾಮಾನ್ಯವಾದದಲ್ಲ. ಸಂರಕ್ಷಣೆ  ಪ್ರಕ್ರಿಯೆಯಲ್ಲಿ ಉಷ್ಣ ಒತ್ತಡ, ರಾಸಾಯನಿಕ ವಿಷತ್ವ ಆಮ್ಲಜನಕದ ಕೊರತೆ ಸೇರಿದಂತೆ ದೇಹಕ್ಕೆ ಕೆಲವು ಬದಲಾಯಿಸಲಾಗದ ಹಾನಿಗಳು ಉಂಟಾಗಬಹುದು ಅಲ್ಲದೆ ಪುನರುಜ್ಜಿವಿತಗೊಳಿಸಿದರೂ ಅಂಗಾಂಗಗಳು ಹೇಗೆ  ಕಾರ್ಯ ನಿರ್ವಹಿಸುತ್ತದೆ, ಮೆದುಳಿನ ಚಟುವಟಿಕೆ ತಾತ್ಕಾಲಿಕವಾಗಿ ನಿಲ್ಲಿಸುವುದರಿಂದ ಆಗುವ ಪರಿಣಾಮಗಳೇನು ಎನ್ನುವುದು ಊಹಿಸಲೂ ಸಾಧ್ಯವಿಲ್ಲ.ಅಂಗಾಂಶ ಪುನರುತ್ಪಾದನೆ ಬೇಕಾಗಬಹುದು.  ಸಾಮಾನ್ಯವಾಗಿ ಜೈವಿಕ ಇಂಜಿನಿಯರಿಂಗ್,ಆಣ್ವಿಕ ನ್ಯಾನೊತಂತ್ರಜ್ಞಾನದ ಮೂಲಕ ಪುನರುಜ್ಜಿವಿತಗೊಳಿಸುವತ್ತ ನೋಡುತ್ತಿದ್ದಾರೆ.

ಕ್ರಯೋನಿಕ್ಸ್ ವಿರುದ್ಧವಾಗಿ ಹಲವಾರು  ನೈತಿಕ ಸಮಸ್ಯೆಗಳು ಸುತ್ತಿಕೊಂಡಿವೆ.ಆದರೂ ಮತ್ತೆ ಜೀವಕ್ಕೆ ಬರುವ ಆಸೆಯಿಂದ ಈಗಾಗಲೇ ಹಲವಾರು ಗಣ್ಯ ವ್ಯಕ್ತಿಗಳು ಕ್ರಯೋನಿಕ್ಸ್  ಮೂಲಕ ತಮ್ಮ್ಮ ದೇಹವನ್ನು  ಸಂರಕ್ಷಣೆಗೆ ಒಳಪಡಿಸಿದ್ದಾರೆ.  ಕಾಮಿಕ್ ಪುಸ್ತಕಗಳು, ಚಿತ್ರಗಳು, ಸಾಹಿತ್ಯ, ಮತ್ತು ದೂರದರ್ಶನದಲ್ಲಿ  ಕ್ರಯೋನಿಕ್ಸ್ ಸಂಭಂಧಿತ ಕಥೆಗಳು ಹೆಚುತ್ತಿವೆ.

ಉಲ್ಲೇಖಗಳು

ವಿಜ್ಞಾನ
ಟೆಸಿಫಾನ್

ಟೆಸಿಫಾನ್ ಇರಾಕಿನ ಬಾಗ್ದಾದಿನ ಆಗ್ನೇಯಕ್ಕೆ 20 ಕಿಮೀ. ದೂರದಲ್ಲಿರುವ ಪಾಳುನಗರ. ಟೈಗ್ರಿಸ್ ನದಿಯ ದಡದ ಮೇಲಿದ್ದ ಅನೇಕ ಪ್ರಾಚೀನ ಸ್ಮಾರಕಗಳಿಂದಾಗಿ ಇದು ಪ್ರಸಿದ್ಧವಾಗಿದೆ.

ಇತಿಹಾಸ

ಕ್ರಿ. ಪೂ. 129ರಲ್ಲಿ ಪಾರ್ಥಿಯನ್ ರಾಜರು ಇದನ್ನು ವಶಪಡಿಸಿಕೊಂಡರು. ಇದು ಅವರ ಠಾಣೆಯೂ ಚಳಿಗಾಲದ ರಾಜಧಾನಿಯೂ ಆಗಿತ್ತು. ಸಾಸೇನಿಯನರ ಕಾಲದಲ್ಲೂ ಇದು ರಾಜಧಾನಿಯಾಗಿತ್ತು. ಕ್ರಿ. ಪೂ. 55 ರಲ್ಲಿ ಇಲ್ಲಿ ಒಂದು ಅರಮನೆಯನ್ನು ಕಟ್ಟಲಾಯಿತು. ಇಲ್ಲಿರುವ ಭವ್ಯ ಕಟ್ಟಡಗಳಲ್ಲಿ ಟೆಸಿಫಾನಿನ ಕಮಾನು ಎಂದು ಕರೆಯಲಾಗಿರುವ ಅರಮನೆ ಅತ್ಯಂತ ಗಮನಾರ್ಹ. ಇದರ ನಿರ್ಮಾಣ 1 ನೆಯ ಸೇಪಾರನ ಆಳ್ವಿಕೆಯ ಕಾಲದಲ್ಲಿ (241-272) ಆರಂಭವಾಯಿತು. ಇದರ ಕಮಾನು 1ನೆಯ ಖೊಸ್ರೂನ (531-579) ಕಾಲದಲ್ಲಿ ನಿರ್ಮಿತವಾಯಿತೆಂದು ಹೇಳಲಾಗಿದೆ. ಸಿಂಹಾಸನವಿರುವ ಪಡಸಾಲೆಯನ್ನು ಸಾಸೇನಿಯನ್ ಶೈಲಿಯಲ್ಲಿ ನಿರ್ಮಿಸಲಾಗಿದೆ. ಸು.21 1/2 ಮೀ. ಅಗಲ 48 1/2 ಮೀ, ಉದ್ದ ಇರುವ ಈ ಪಡಸಾಲೆಯ ಎತ್ತರ 36 ಮೀ ಇದರ ಕಮಾನು ಅತ್ಯಂತ ಭವ್ಯವಾದ್ದು. ಇದರ ಮುಂಭಾಗ ಪೂರ್ತಿ ತೆರೆದುಕೊಂಡಿದೆ. ಬಹುಶಃ ಇದನ್ನು ಪರದೆಗಳಿಂದ ಮುಚ್ಚುತ್ತಿದ್ದರು. ಟೆಸಿಫಾನ್ ನಗರ ಪದೇಪದೇ ಹೊರಗಿನವರ ದಾಳಿಗಳಿಗೆ ತುತ್ತಾಗುತ್ತಿತ್ತು. 637 ರಲ್ಲಿ ಅರಬರು ಇದನ್ನು ಆಕ್ರಮಿಸಿಕೊಂಡಾಗ ಇಲ್ಲಿಯ ಅಪಾರ ಸಂಪತ್ತನ್ನು ಕೊಳ್ಳೆಹೊಡೆದರು. ಆನಂತರದ ಕಾಲದಲ್ಲಿ ಟೆಸಿಫಾನಿನ ಅರಮನೆಯನ್ನು ಮಸೀದಿಯಾಗಿ ಬದಲಾಯಿಸುವಂತೆ ತೋರುತ್ತದೆ. ಹೊಸ ರಾಜಧಾನಿ ಬಾಗ್‍ದಾದನ್ನು ಕಟ್ಟಿದ ಮೇಲೆ ಟೆಸಿಫಾನ್ ನಗರ ಪೂರ್ತಿ ಪಾಳುಬಿತ್ತು.

ಬಾಹ್ಯ ಸಂಪರ್ಕಗಳು
 Ctesiphon and Taq Kasra photo gallery 
 Livius.org: Ctesiphon 
 Ctesiphon (A profile: Metropoliran Art Museum)

ಐತಿಹಾಸಿಕ ಸ್ಥಳಗಳು
ಇತಿಹಾಸ
ಟೇಬಲ್ ಪರ್ವತ

ಟೇಬಲ್ ಪರ್ವತ - ದಕ್ಷಿಣ ಆಫ್ರಿಕದಲ್ಲಿ ಕೇಪ್ ಟೌನಿಗೆ ದಕ್ಷಿಣದಲ್ಲಿ ಮೇಜಿನಂತಿರುವ ಚಪ್ಪಟೆ ತಲೆಯ ಪರ್ವತ. ಎತ್ತರವಾದ ಬಂಡೆಗಳಿಂದ ಕೂಡಿದ ಕೇಪ್ ಪರ್ಯಾಯ ದ್ವೀಪದ ಉತ್ತರ ತುದಿ.

ರಚನೆ 

ಇದರ ಮರಳುಗಲ್ಲಿನ ಗಟ್ಟಿಯಾದ ಮತ್ತು ದಟ್ಟವಾದ ಬಂಡೆಯಿಂದಾಗಿ ಇದಕ್ಕೆ ಮೇಜಿನ ಆಕಾರ ಬಂದಿದೆ. ನೀರಿನ ಹಾಗೂ ಗಾಳಿಯ ತೀವ್ರ ಕೊರತೆಯಿಂದ ಇದರ 3.22ಕಿ.ಮೀ ಉದ್ದದ ಉತ್ತರಮುಖ ಗೋಡೆಯಂತೆ ಕಡಿದಾಗಿ ಪರಿಣಮಿಸಿದೆ. ಈ ಪರ್ವತ ಪ್ರಸ್ಥಭೂಮಿಯ ಎತ್ತರ ಸುಮಾರು 1,065ಮೀ. ಇದರ ಹಿಂಬದಿಯಲ್ಲಿ ಅಲ್ಲಲ್ಲಿ ಆಳವಾಗಿ ಕತ್ತರಿಸಲ್ಪಟ್ಟ ಸ್ವಲ್ಪ ತಗ್ಗಿನ ಪ್ರಸ್ಥಭೂಮಿಯ ಇದೆ. ಟೇಬಲ್ ಪರ್ವತದ ಅತ್ಯುನ್ನತ ಸ್ಥಳ ಮ್ಯಾಕ್ಲಿಯರ್ ಬೀಕನ್ 1,087 ಮೀ. ಭೂಸವೆತದಿಂದಾಗಿ ಮುಖ್ಯ ಪರ್ವತಭಾಗದಿಂದ ಪ್ರತ್ಯೇಕವಾಗಿರುವ ಎರಡು ಶಿಖರಗಳಲ್ಲಿ ಒಂದು ಡೆವಿಲ್ಸ್ ಶಿಖರ 997ಮೀ ಇದು ಈಶಾನ್ಯದಲ್ಲಿದೆ. ವಾಯುವ್ಯಕ್ಕಿರುವುದು ಲೈಯನ್ ಹೆಡ್ ಶಿಖರ 664ಮೀ.

ಹವಾಮಾನ
ಟೇಬಲ್ ಪರ್ವತದ ಮೇಲೆ ಬೀಸುವ ಆಗ್ನೇಯ ಮಾರುತಗಳು ತರುವ ಹಸಿರು ಮಿಶ್ರಿತ ಬಿಳಿ ಮೋಡಗಳು ಪರ್ವತಾಗ್ರವನ್ನೂ ಪೂರ್ವದ ಬದಿಯನ್ನು ಆಗಾಗ ದಟ್ಟವಾಗಿ ಕವಿಯುವುದುಂಟು. ಇದು ಮೇಜಿನ ಮೇಲೆ ಹರವಿದ ಬಟ್ಟೆಯಂತಿರುವುದರಿಂದ ಇದನ್ನು ಟೇಬಲ್ ಕ್ಲಾತ್ ಎಂದು ಕರೆಯುತ್ತಾರೆ. ಮಳೆ ಬರುವುದು ಬಹುತೇಕ ವಾಯುವ್ಯ ಮಾರುತಗಳಿಂದ. ಚಳಿಗಾಲದಲ್ಲಿ, ಸ್ಥಳದಿಂದ ಸ್ಥಳಕ್ಕೆ ಮಳೆಯ ಪರಿಮಾಣ ಬದಲಾಗುತ್ತದೆ; ನೆತ್ತಿಯ ಮೇಲೆ 60” ಮಿಮೀ.; ಪರ್ವತದ ತಪ್ಪಲಿನಲ್ಲಿ ಕೇಪ್ ಟೌನಿನ ಕೆಲವು ಭಾಗಗಳ ಮೇಲೆ 560ಮಿಮೀ. ಪರ್ವತದ ಮೇಲಿರುವ ಐದು ಜಲಾಶಯಗಳಿಂದ ಕೇಪ್ ಟೌನಿಗೆ ನೀರು ಸರಬರಾಯಿ ಆಗುತ್ತದೆ.

ಸಸ್ಯಗಳು
ಟೇಬಲ್ ಪರ್ವತದ ಮೇಲೆ ಹೆಚ್ಚಾಗಿ ಮಳೆ ಬೀಳುವ ಪ್ರದೇಶಗಳಲ್ಲಿ ಪ್ರೋಟೀಯ, ಹೀತ್, ಡಿಸಾ ಸೀತೆ ಹೂವಿನ ಗಿಡ ಮುಂತಾದವು ವಿಶೇಷವಾಗಿ ಬೆಳೆಯುತ್ತವೆ. ಡೇಸಿ ಪರಿವಾರದ ಅನೇಕ ಸ್ಥಳೀಯ ಜಾತಿಗಳ ಸಸ್ಯಗಳೂ ಉಂಟು. ಹೆಚ್ಚು ಮಳೆ ಬೀಳದ ಪಶ್ಚಿಮ ಪಾಶ್ರ್ವದಲ್ಲಿ ಮಾಂಸಲ ಸಸ್ಯಗಳುಂಟು. ಸ್ಪಿಂಕ್‍ವುಡ್, ಯೆಲ್ಲೋವುಡ್, ಸಿಲ್ವರ್ ಮರ ಮುಂತಾದವು ಕಾಡುಗಳಲ್ಲಿ ಬೆಳೆಯುತ್ತವೆ.

ಪ್ರವಾಸೋದ್ಯಮ
ಪರ್ವತದ ಮೇಲಕ್ಕೆ ಸು.300 ಹಾದಿಗಳುಂಟು. 1929ರಲ್ಲಿ ಇಲ್ಲಿಗೆ ಹೊರಜಿ ಮಾರ್ಗ ಏರ್ಪಡಿಸಲಾಯಿತು. ಇದರ ಮೂಲಕ ಪ್ರತಿ ವರ್ಷವೂ ಸು.50,000 ಮಂದಿ ಪರ್ವತದ ಮೇಲಕ್ಕೆ ಹೋಗಿ ಬರುತ್ತಾರೆ

ಛಾಯಾಂಕಣ

ಬಾಹ್ಯಸಂಪರ್ಕಗಳು
 Table Mountain National Park official site
  South African Hiking Trail Guide 

ಪರ್ವತಗಳು
ದಕ್ಷಿಣ ಆಫ್ರಿಕಾ
ಟೇಗಸ್

ಟೇಗಸ್ - ಸ್ಪೇನ್ ಮತ್ತು ಪೋರ್ಚುಗಲ್ಗಳಲ್ಲಿ ಹರಿಯುವ ನದಿ. ಐಬೀರಿಯನ್ ಪರ್ಯಾಯದ್ವೀಪದಲ್ಲಿ ಅತ್ಯಂತ ಉದ್ದವಾದ್ದು (625 ಮೈ. [1,006 ಕಿಮೀ.]).

ಉಗಮ
ಪೂರ್ವ ಮಧ್ಯ ಸ್ಪೇನಿನಲ್ಲಿ, ಮೆಡಿಟರೇನಿಯನ್ ಸಮುದ್ರದಿಂದ 110 ಮೈ. (177 ಕಿಮೀ.) ದೂರದಲ್ಲಿ, ಮಡ್ರಿಡ್‍ನಿಂದ 80 ಮೈ. ಪೂರ್ವಕ್ಕೆ, ಉಗಮಿಸಿ, ಮಧ್ಯ ಸ್ಪೇನಿನಲ್ಲಿ ಪಶ್ಚಿಮಾಭಿಮುಖವಾಗಿ ಪೋರ್ಚುಗೀಸ್ ಗಡಿಯ ಬಳಿಗೆ ಹರಿದು, ಸ್ಪೇನ್ ಪೋರ್ಚುಗಲ್‍ಗಳ ಗಡಿಯ ಮೇಲೇಯೇ ಸು.25 ಮೈ. ಸಾಗಿ, ಅನಂತರ ನೈಋತ್ಯದ ಕಡೆಗೆ ತಿರುಗಿ ಮುಂದುವರಿದು ಲಿಸ್ಬನ್ ಬಳಿಯಲ್ಲಿ ಅಟ್ಲಾಂಟಿಕ್ ಸಾಗರವನ್ನು ಸೇರುತ್ತದೆ.

ಜಲಾಯನ ಪ್ರದೇಶ 
ಅದರ ಜಲಾಯನ ಪ್ರದೇಶದ ವಿಸ್ತೀರ್ಣ 31,159 ಚ.ಮೈ. (80,701) ಚ.ಕಿಮೀ.).

ಉಪನದಿಗಳು 
ಇದರ ಮುಖ್ಯ ಉಪನದಿಗಳೆಲ್ಲ ಉತ್ತರದಿಂದ ಬಂದು ಸೇರುತ್ತವೆ. ಪರ್ವತಗಳಿಂದ ಇಳಿದು ಬರುವ ಇವುಗಳಿಂದ ಟೇಗಸ್ ನದಿಯಲ್ಲಿ ಪದೇಪದೇ ಅತಿಯಾದ ಪ್ರವಾಹ ಸಂಭವಿಸುತ್ತದೆ. ಟೇಗಸ್ ನದಿಯ ಮೇಲ್ದಂಡೆಯಲ್ಲಿ. ಅದನ್ನು ಸೇರುವ ಅತ್ಯಂತ ದೊಡ್ಡ ಉಪನದಿ ಹರಾಮ. ಸ್ಪೇನ್-ಪೋರ್ಚುಗಲ್ ಬಳಿ ಉತ್ತರ ದಂಡೆಯಲ್ಲಿ ಅದನ್ನು ಸೇರುವ ಉಪನದಿ ಆಲಗಾನ್ ಕಾನ್‍ಸ್ಟಾನ್ಷಿಯದ ಬಳಿ ಸಂಗಮಿಸುವ ಜೆಜರ ಇದರ ಅತ್ಯಂತ ದೊಡ್ಡ ಉಪನದಿ. ಪ್ರವಾಹಕಾಲದಲ್ಲಿ ಟೇಗಸ್ ನದಿ ಅಗಾಧ ಜಲರಾಶಿಯಿಂದ ಕೂಡಿರುತ್ತದೆ. 1876 ರ ಡಿಸೆಂಬರಿನಲ್ಲಿ ಇದರಲ್ಲಿ ಸೆಕಂಡಿಗೆ 15,850 ಘ.ಮೀ. ನೀರು ಹರಿಯುತ್ತಿತ್ತು. ಯೂರೋಪಿನ ನದಿಗಳಲ್ಲಿ ಯಾವುದರಲ್ಲೂ ಎಂದೂ ಇಷ್ಟೊಂದು ಎಂದೂ ಹರಿವು ಇಲ್ಲದ್ದು ಇದರ ವಿಕ್ರಮ.

ಆಣೆಕಟ್ಟುಗಳು
ಸ್ಪೇನಿನಲ್ಲಿ ಟೇಗಸ್ ನದಿಗೆ ಒಂದು ಕಟ್ಟೆಯನ್ನೂ ಅದರ ಉಪನದಿಗಳಿಗೆ 19 ಕಟ್ಟೆಗಳನ್ನೂ ಕಟ್ಟಲಾಗಿದೆ. ಇವುಗಳಿಂದ ಉತ್ಪತ್ತಿಯಾಗುವ ವಿದ್ಯುಚ್ಛಕ್ತಿ 59,16,00,000 ಕಿವಾಗಂ. ಗ್ವಾಡೀಲ ನದಿಗೆ ಕಟ್ಟಲಾದ ಕಟ್ಟೆಯೊಂದರಲ್ಲೆ ಇದರಲ್ಲಿ ಅರ್ಧದಷ್ಟು ಉತ್ಪತಿಯಾಗುತ್ತದೆ. ಈ ಕಟ್ಟೆಗಳಿಂದ 7,00,000 ಎಕರೆಗಳಿಗೆ (28,000 ಹೆಕ್ಟೇರ್) ನೀರಾವರಿ ಸೌಲಭ್ಯ ಒದಗಿದೆ. ಅಂತಿಮವಾಗಿ ಈ ವ್ಯವಸ್ಥೆಗೆ ಒಳಪಡುವ ಜಮೀನು 7,00,000 ಎಕರೆ. ನದಿಯ ಮೇಲೆ ಪಶ್ಚಿಮ ಮಧ್ಯ ಪೋರ್ಚುಗಲ್ಲಿನಲ್ಲಿರುವ ಸ್ಯಾಂತರೆಮ್ ಪಟ್ಟಣದ ವರೆಗೂ ನೌಕಸಾರಿಗೆ ಸಾಧ್ಯ. ನದಿಯ ಪ್ರವಾಹ ಅನುಕೂಲವಾಗಿರುವಾಗ ವಿಲಾ ವೆಲ್ಹಾ ಡೇ ರೊಡಾವೋ ವರೆಗೊ ಸಣ್ಣ ದೋಣಿಗಳು ಹೋಗಿ ಬರಬಹುದು. ಲಿಸ್ಬನ್ ಬಳಿ ನದಿಯ ಅಳಿವೆ 3 ಮೈ. ಅಗಲವಾಗಿದೆ.

ನದಿಗಳು
ಭೂಗೋಳ
ಭುಜ

ಮಾನವ ಭುಜವು ಮೂರು ಮೂಳೆಗಳಿಂದ ರೂಪಗೊಂಡಿದೆ: ಕೊರಳೆಲುಬು, ಸ್ಕ್ಯಾಪ್ಯುಲಾ, ಮತ್ತು ಹ್ಯೂಮರಸ್ ಜೊತೆಗೆ ಸಂಬಂಧಿತ ಸ್ನಾಯುಗಳು, ಅಸ್ಥಿರಜ್ಜುಗಳು ಮತ್ತು ಸ್ನಾಯುರಜ್ಜುಗಳು ಕೂಡ ಇವೆ. ಭುಜದ ಮೂಳೆಗಳ ನಡುವಿನ ಜೋಡಣೆಗಳು ಭುಜದ ಕೀಲುಗಳನ್ನು ರಚಿಸುತ್ತವೆ. ಭುಜದ ಕೀಲು ಭುಜದ ಪ್ರಮುಖ ಕೀಲಾಗಿದೆ, ಆದರೆ ಹೆಚ್ಚು ಸ್ಥೂಲವಾಗಿ ಅಕ್ರೊಮೀಯೊಕ್ಲವಿಕ್ಯೂಲಾರ್ ಕೀಲನ್ನು ಒಳಗೊಳ್ಳಬಹುದು. ಮಾನವ ಅಂಗರಚನಾಶಾಸ್ತ್ರದಲ್ಲಿ, ಭುಜದ ಕೀಲು ಹ್ಯೂಮರಸ್ ಸ್ಕ್ಯಾಪ್ಯುಲಾಗೆ ಜೋಡಣೆಯಾಗುವ ಶರೀರದ ಭಾಗವನ್ನು ಒಳಗೊಳ್ಳುತ್ತದೆ, ಅಂದರೆ ಗ್ಲೆನಾಯಿಡ್ ಕುಹರದಲ್ಲಿ ಕುಳಿತುಕೊಳ್ಳುವ ಮೇಲ್ಭಾಗ. ಭುಜವು ಕೀಲಿನ ಪ್ರದೇಶದಲ್ಲಿರುವ ರಚನೆಗಳ ಗುಂಪು.

ಭುಜದ ಕೀಲು ತೋಳಿಗೆ ವೃತ್ತಾಕಾರ ಶೈಲಿಯಲ್ಲಿ ತಿರುಗಲು ಅಥವಾ ಶರೀರದಿಂದ ಹೊರ ಮತ್ತು ಮೇಲೆ ಚಾಚಲು ಆಸ್ಪದನೀಡುವ ಒಂದು ಚೆಂಡುಕುಳಿ ಕೀಲು. ಕೀಲು ಕೋಶವು ಗ್ಲೆನೊಹ್ಯೂಮರಲ್ ಕೀಲನ್ನು ಸುತ್ತುವರಿಯುವ ಮತ್ತು ಸ್ಕ್ಯಾಪ್ಯುಲಾ, ಹ್ಯೂಮರಸ್, ಮತ್ತು ಬೈಸೆಪ್ಸ್‌ನ ಅಗ್ರಭಾಗಕ್ಕೆ ಜೋಡಣೆಯಾಗುವ ಒಂದು ಮೃದು ಅಂಗಾಂಶ ಹೊದಿಕೆ. ಆವರ್ತಕ ಪಟ್ಟಿಯು ಭುಜದ ಕೀಲನ್ನು ಸುತ್ತುವರಿದ ನಾಲ್ಕು ಸ್ನಾಯುಗಳ ಒಂದು ಗುಂಪು ಮತ್ತು ಇದು ಭುಜದ ಸ್ಥಿರತೆಗೆ ನೆರವಾಗುತ್ತದೆ. ಈ ಪಟ್ಟಿಯು ಗ್ಲೆನೊಹ್ಯೂಮರಲ್ ಕೋಶಕ್ಕೆ ಅಂಟಿಕೊಳ್ಳುತ್ತದೆ ಮತ್ತು ಹ್ಯೂಮರಲ್ ಹೆಡ್‍ಗೆ ಜೋಡಣೆಯಾಗುತ್ತದೆ.

ಉಲ್ಲೇಖಗಳು

ಮಾನವ ಶರೀರ
ಸ್ಟೀವನ್ ಸೈಗಲ್

ಸ್ಟೀವನ್ ಸೈಗಲ್  (; ಜನನ:ಏಪ್ರಿಲ್ ೧೦, ೧೯೫೨ 10, 1952) ತಮ್ಮ ಸ್ಟೀವನ್ ಸೈಗಲ್  ಎಂಬ ಸಿನಿಮಾ ಕ್ಷೇತ್ರದ ಹೆಸರಿನಿಂದ ಜನಪ್ರಿಯರಾಗಿರುವ ಅವರೊಬ್ಬ  ಅಮೆರಿಕನ್‌ ನಟ ಮತ್ತು ಚಲನಚಿತ್ರ ನಿರ್ಮಾಪಕ.

ಹೊರಗಿನ ಕೊಂಡಿಗಳು

 
 
 
 ಮ್ಯಾಟ್‌ ಲೂಯರ್‌ ಸಂದರ್ಶನದ ಲಿಪ್ಯಂತರ
 ರೋಲಿಂಗ್ ಸ್ಟೋನ್‌ ಸಂದರ್ಶನ: "ದಿ ಪ್ಯಾಷನ್ ಆಫ್ ದಿ ಕ್ರೂಸ್‌"; 08/11/04
 ರಾಟನ್ ಟ್ಯೊಮ್ಯಾಟೋಸ್‌ನಲ್ಲಿ ಟಾಮ್‌ ಕ್ರೂಸ್‌ 

ನ್ಯೂ ಜರ್ಸಿಯ ನಟರು
ನ್ಯೂ ಯಾರ್ಕ್‌‌ನ ನಟರು
ಕೆನಡಾದಲ್ಲಿ ನೆಲೆಸಿರುವ ಅಮೆರಿಕನ್ನರು
ಅನುಪಮಾ ಮಂಗಳವೇಧೆ

ಆನುಪಮಾ ಮಂಗಳವೇಧೆ, ಒಬ್ಬ ಕನ್ನಡ ಸುದ್ದಿಪತ್ರಿಕೆಗಳ ಸಂಪಾದಕಿ, ಹಾಗೂ ಭರತನಾಟ್ಯಕಲಾವಿದೆ, ಅಮೆರಿಕನ್ನಡಿತಿ. ಬೆಂಗಳೂರಿನ ಭಾರತೀಯ ವಿದ್ಯಾಭವನದ 'ನೃತ್ಯ ನಮನ'ಎಂಬ ಭರತನಾಟ್ಯ ಪ್ರಾಕಾರವನ್ನು ಪ್ರಸ್ತುತಿಪಡಿಸಿದ್ದರು. ೨೦೦೭ ರಲ್ಲಿ ಅಮೆರಿಕದ ಶಿಕಾಗೋನಗರದ ಕನ್ನಡ ಕೂಟದ ವಸಂತೋತ್ಸವ ಸಮಾರಂಭದಲ್ಲಿ, ಹಾಗೂ ೨೦೦೮ ರ ಅಕ್ಕವಿಶ್ವಕನ್ನಡ ಸಮ್ಮೇಳನದಲ್ಲಿ ನಿರೂಪಕಿಯಾಗಿ ಸಮರ್ಥವಾಗಿ ಕೆಲಸಮಾಡಿದರು. .

ಜನನ
ಅನುಪಮಾ ಮಂಗಳವೇಧೆಯವರು, ಕರ್ನಾಟಕ ರಾಜ್ಯದ ಚನ್ನರಾಯಪಟ್ಟಣದಲ್ಲಿ ಜನಿಸಿದರು. ಮಲೆನಾಡ್ ಇಂಜಿನಿಯರಿಂಗ್ ಕಾಲೇಜಿನಲ್ಲಿ ಪದವಿಗಳಿಸಿ, ಅಜಿತ್ ಮಂಗಳವೇಧೆಯವರನ್ನು ಮದುವೆಯಾಗಿ,ಅಮೆರಿಕದೇಶಕ್ಕೆ ಪಾದಾರ್ಪಣೆಮಾಡಿದರು. ಅನುಪಮರವರು, ಐಟಿ ವೃತ್ತಿಯನ್ನು ನಿರ್ವಹಿಸುತ್ತಿದ್ದಾರೆ. ಅನುಪಮಾರಿಗೆ ಮೇಘನಾ, ಮಾನಸಿ,ಎಂಬ ಇಬ್ಬರು ಹೆಣ್ಣು ಮಕ್ಕಳು. ಪತಿ ಮಂಗಲವೇಧೆಯವರು ಬೆಂಗಳೂರಿನಲ್ಲಿ ಜನಿಸಿದರು.ಅಮೇರಿಕಾದಲ್ಲಿ ಪಿ.ಎಚ್.ಡಿ.ಗಳಿಸಿ ಎಲೆಕ್ಟ್ರಾನಿಕ್ಸ್ ವಲಯದಲ್ಲಿ ಕೆಲಸ ಮಾಡುತ್ತಿದ್ದಾರೆ. ವಾಷಿಂಗ್ಟನ್ ಡಿಸಿ.ನಗರದ ಕಾವೇರಿ ಕನ್ನಡ ಸಂಘದ ಕನ್ನಡ ರಾಜ್ಯೋತ್ಸವದ ಸಮಯದಲ್ಲಿ ಕಾರ್ಯಕ್ರಮಕ್ಕೆ ಮಕ್ಕಳನ್ನು ಸಿದ್ದತೆಮಾಡುವ ಕೆಲಸವವನ್ನು ಸಮರ್ಥವಾಗಿ ನಿಭಾಯಿಸಿದರು.

ಇಶಾ ಅನುಯಾಯಿ 
ಸದ್ಗುರು ಜಗ್ಗಿವಾಸುದೇವರ ಸಂಸ್ಥೆಯಾದ 'ಇಶಾ'ದಡಿಯಲ್ಲಿ ಕೊಯಮತ್ತೂರು, ಅಮೇರಿಕಾದ ಟೆನ್ನಿಸಿನಗರ ಈಶ ಪ್ರತಿಷ್ಠಾನದ ಕಾರ್ಯಕ್ರಮಗಳಲ್ಲಿ ಭಾಗವಹಿಸಿದ್ದಾರೆ. ೨೦೦೯ ರಲ್ಲಿ ಸದ್ಗುರು ಜಗ್ಗಿಯವರ ತಂಡದೊಂದಿಗೆ ಭಾರತದ ಹಿಮಪರ್ವತವೇರಿ ಕೈಲಾಸಮಾನಸ ಸರೋವರದ ಯಾತ್ರೆಯನ್ನು ಮಾಡಿಬಂದರು. ಶಿಕಾಗೋ ನಗರದ ವಿದ್ಯಾರಣ್ಯ ಕನ್ನಡಕೂಟದ ಸಕ್ರಿಯ ಸದಸ್ಯೆ, ಹಾಗೂ ಸಾಂಸ್ಕ್ರತಿಕ ಕಾರ್ಯಕ್ರಮಗಳ ಕಾರ್ಯದರ್ಶಿಯಾಗಿ ಕೆಲಸಮಾಡುತ್ತಿದ್ದಾರೆ. ಕನ್ನಡಕೂಟದ 'ದಿಂಡಿಮ ಸುದ್ದಿಪತ್ರ', 'ಸಂಗಮ' ಸಂಚಿಕೆಯ ಸಂಪಾದಕ ಸಮಿತಿಯಲ್ಲಿ ಕಾರ್ಯನಿರ್ವಹಿಸಿದ್ದಾರೆ. ಅತ್ಯುತ್ತಮ ಗಾಯಕಿ,ಹಾಗೂ ನೃತ್ಯಪಟುವಾಗಿರುವ ಅನುಪಮಾ ಮಂಗಳವೇಧೆಯವರು, ನಗೆನಾಟಕ, ವೃಂದಗಾನ,ನೃತ್ಯರೂಪಕ ಪ್ರಸ್ತುತಿಗಳಲ್ಲಿ ಇತರ ಕಲಾವಿದರರಲ್ಲದೆ ತಮ್ಮ ಪರಿವಾರದ ಸದಸ್ಯರನ್ನೂ ಪಾಲ್ಗೊಳ್ಳಲು ಪ್ರೇರೇಪಿಸಿದ್ದಾರೆ. ವಾರಾಂತ್ಯದಲ್ಲಿ ಅಮೆರಿಕದಲ್ಲಿರುವ ಕನ್ನಡದ ಮಕ್ಕಳಿಗೆ ಓದು,ಬರಹ,ಮತ್ತು ಮಾತಾಡುವ ಕಲೆ ಕಲಿಸಲು 'ಸಿರಿಗನ್ನಡ ಶಾಲೆ' ನಡೆಸಿದರು. ಮಕ್ಕಳಿಂದ ಕೈಬರಹದ ಪತ್ರ ಬರೆಸಿ ಕನ್ನಡಕೂಟದ ಪತ್ರಿಕೆಯಲ್ಲಿ ಪ್ರಕಟಿಸಿದ್ದಾರೆ.

ರಿಯಾಲಿಟಿ ಶೋ ನಲ್ಲಿ ನಿರೂಪಕಿಯಾಗಿ
ಸಾಗರದಾಚೆ ಸಪ್ತಸ್ವರ ರಿಯಾಲಿಟಿ ಶೋ ನಲ್ಲಿ ನಿರೂಪಕಿಯಾಗಿ ದುಡಿದರು. ಅನುಪಮಾ ಅಭಿನಯಿಸಿದ ಕಿತ್ತೂರುರಾಣಿ ಚೆನ್ನಮ್ಮ, ಶಕುಂತಲಾ ಪಾತ್ರಾಭಿನಯಕ್ಕೆ ಮೆಚ್ಚುಗೆ ಬಂದು ಪ್ರಶಸ್ರ
'ರಂಗನಾವಿಕ ಪ್ರಶಸ್ತಿ'ಗೆ ಭಾಜನರಾಗಿದ್ದಾರೆ.

ಉಲ್ಲೇಖಗಳು

ಬಾಹ್ಯಸಂಪರ್ಕಗಳು

ಭಾರತೀಯ ಅಮೆರಿಕನ್
ಕರ್ನಾಟಕ ಸಾಹಿತ್ಯ ಅಕಾಡೆಮಿ ಗೌರವ ಪ್ರಶಸ್ತಿಗಳು 2016



2016ನೇ ಸಾಲಿನ ಕರ್ನಾಟಕ ಸಾಹಿತ್ಯ ಅಕಾಡೆಮಿ ಗೌರವ ಪ್ರಶಸ್ತಿ
2016ನೇ ಸಾಲಿನ ಕರ್ನಾಟಕ ಸಾಹಿತ್ಯ ಅಕಾಡೆಮಿ ಗೌರವ ಪ್ರಶಸ್ತಿಗೆ ಐವರು ಸಾಹಿತಿಗಳು ಆಯ್ಕೆಯಾಗಿದ್ದಾರೆ. ಕನ್ನಡ ಸಾಹಿತ್ಯಕ್ಕೆ ನೀಡಿದ ಸೇವೆ ಪರಿಗಣಿಸಿ ಇವರನ್ನು ಗೌರವ ಪ್ರಶಸ್ತಿಗೆ ಆಯ್ಕೆ ಮಾಡಲಾಗಿದೆ.
ಡಾ.ನಾಗೇಶ್‌ ಹೆಗಡೆ ಹಿರಿಯ ಪತ್ರಕರ್ತ(ವಿಜ್ಞಾನ ಸಾಹಿತ್ಯ), 
ವಿಮರ್ಶಕರಾದ ಡಾ.ಎಚ್‌.ಎಸ್‌. ಶ್ರೀಮತಿ, ಪ್ರೊ.ಓ.ಎಲ್‌.ನಾಗಭೂಷಣ ಸ್ವಾಮಿ, 
ಕಥೆಗಾರ ಬಸವರಾಜು ಕುಕ್ಕರಹಳ್ಳಿ, 
ಕಾದಂಬರಿಕಾರ ಡಾ.ಬಾಳಾಸಾಹೇಬ ಲೋಕಾಪುರ  
ಪ್ರಶಸ್ತಿ ವಿಜೆತರಿಗೆ ತಲಾ 50 ಸಾವಿರ ನಗದು, ಪ್ರಶಸ್ತಿ ಫ‌ಲಕ ನೀಡಲಾಗುವುದು. (ಅಕಾಡೆಮಿ ಅಧ್ಯಕ್ಷೆ ಪ್ರೊ. ಮಾಲತಿ ಪಟ್ಟಣಶೆಟ್ಟಿ ತಿಳಿಸಿದರು)

ಪುಸ್ತಕ ಬಹುಮಾನ 
ಲೇಖಕರು ಮತ್ತು ಬಹುಮಾನಿತ ಕೃತಿಗಳು
2015ರಲ್ಲಿ ಪ್ರಕಟವಾದ 16 ಪ್ರಕಾರದ ಕೃತಿಗಳಿಗೆ ವಿಮರ್ಶಕರ ಅಭಿಪ್ರಾಯ ಆಧರಿಸಿ ವರ್ಷದ ಅತ್ಯುತ್ತಮ ಕೃತಿಗಳನ್ನು ಆಯ್ಕೆ ಮಾಡಲಾಗಿದೆ. 
ಸತ್ಯಮಂಗಲ ಮಹದೇವ- ಯಾರ ಹಂಗಿಲ್ಲ ಬೀಸುವ ಗಾಳಿಗೆ (ಕಾವ್ಯ), 
ಡಾ.ಲತಾ ಗುತ್ತಿ-ಕರಿನೀರು (ಕಾದಂಬರಿ), 
ಅನುಪಮಾ ಪ್ರಸಾದ್‌-ಜೋಗತಿ ಜೋಳಿಗೆ (ಸಣ್ಣಕತೆ), 
ಚಿದಾನಂದ ಸಾಲಿ- ಕರುಳ ತೆಪ್ಪದ ಮೇಲೆ (ನಾಟಕ), 
ಎಚ್‌. ಶಾಂತರಾಜ ಐತಾಳ್‌-ದಯವಿಟ್ಟು ಮುಚ್ಚಬೇಡಿ ರಸ್ತೆ ಗುಂಡಿಗಳನ್ನು (ಲಲಿತ ಪ್ರಬಂಧ), 
ಡಾ.ಬಿ.ಎಸ್‌.ಪ್ರಣತಾರ್ತಿಹರನ್‌-ಆಸುಪಾಸು (ಪ್ರವಾಸಿ ಸಾಹಿತ್ಯ), 
 ದೊಡ್ಡ ಹುಲ್ಲೂರು ರುಕ್ಕೋಜಿ- ಡಾ.ರಾಜ್‌ಕುಮಾರ್‌ ಚರಿತ್ರ-ಜೀವನ, ಡಾ.ರಾಜ್‌ಕುಮಾರ್‌ ಸಮಗ್ರ ಚರಿತ್ರ-ಚಲನಚಿತ್ರ (ಜೀವನಚರಿತ್ರೆ), 
 ಡಾ.ಎಚ್‌.ಎಲ್‌.ಪುಷ್ಪ-ಸಿOಉà ಎಂದರೆ ಅಷ್ಟೇ ಸಾಕೆ (ಸಾಹಿತ್ಯ ವಿಮರ್ಶೆ), 
 ವಿಜಯಶ್ರೀ ಹಾಲಾಡಿ-ಪಪ್ಪು ನಾಯಿಯ ಪೀಪಿ (ಮಕ್ಕಳ ಸಾಹಿತ್ಯ), 
 ಡಾ.ನಾ.ಸೋಮೇಶ್ವರ-ಕಲಿಯುಗದ 
 ಸಂಜೀವಿನಿ ಹೊಕ್ಕಳುಬಳ್ಳಿ (ವಿಜ್ಞಾನ ಸಾಹಿತ್ಯ), 
 ಜಿ.ರಾಜಶೇಖರ-ಬಹುವಚನ ಭಾರತ (ಮಾನವಿಕ), 
 ಪ್ರೊ.ಎ.ವಿ.ನಾವಡ- ಸಾಹಿತ್ಯ ಶೋಧ (ಸಂಶೋಧನೆ), 
 ಶೈಲಜ- ಕಾನ್ರಾಡ್‌ ಕಥೆಗಳು (ಅನುವಾದ), 
 ಪತ್ರಕರ್ತ ಬಿ.ಎಸ್‌ .ಜಯಪ್ರಕಾಶ್‌ ನಾರಾಯಣ- ಕದಡಿದ ಕಣಿವೆ (ಅನುವಾದ), 
 ಗೋಪಾಲ ವಾಜಪೇಯಿ-ರಂಗದ ಒಳ-ಹೊರಗೆ (ಸಂಕಿರ್ಣ) 
 ದೀಪಾ ಗಿರೀಶ್‌- ಅಸ್ಮಿತಾ (ಕವನ) ಬಹುಮಾನಿತ ಕೃತಿಗಳಾಗಿದ್ದು, ತಲಾ 25 ಸಾವಿರ ನಗದು, ಪ್ರಶಸ್ತಿ ಫ‌ಲಕ ನೀಡಲಾಗುವುದು ಎಂದು ಮಾಹಿತಿ ನೀಡಿದರು.

ದತ್ತಿನಿಧಿ ಬಹುಮಾನ
2015ನೇ ಸಾಲಿನ ಅಕಾಡೆಮಿಯ 7 ದತ್ತಿನಿಧಿ ಬಹುಮಾನಗಳಿಗೆ ಕೃತಿಗಳನ್ನು ಆಯ್ಕೆ ಮಾಡಲಾಗಿದೆ.
ಎಂ.ಸತ್ಯಣ್ಣವರ ಅವರ ಕನಸ ಬೆನ್ಹತ್ತಿ ನಡಿಗೆ ಕೃತಿಗೆ ಚಿ.ಶ್ರೀನಿವಾಸರಾಜು ದತ್ತಿನಿಧಿ ಬಹುಮಾನ. 
ಜಾಣಗೆರೆ ವೆಂಕಟರಾಮಯ್ಯ ಅವರ ಮಹಾಯಾನ ಕೃತಿಗೆ ಚದುರಂಗ ದತ್ತಿನಿಧಿ  ಬಹುಮಾನ. 
ಡಾ.ಗಜಾನನ ಶರ್ಮಾ ಅವರ "ಕಾಡು ಕಣಿವೆಯ ಹಾಡು ಹಕ್ಕಿ ಗರ್ತಿಕೆರೆ ರಾಘಣ್ಣ" ಕೃತಿಗೆ ಸಿಂಪಿ ಲಿಂಗಣ್ಣ ದತ್ತಿನಿಧಿ ಬಹುಮಾನ. 
ಡಾ.ಕವಿತಾ ರೈ ಅವರ ತಿಳಿಯಲು ಎರಡೆಂಬುದಿಲ್ಲ ಕೃತಿಗೆ ಪಿ.ಶ್ರೀನಿವಾಸರಾವ್‌ ದತ್ತಿ ಬಹುಮಾನ. 
ಡಾ.ಜಯಲಲಿತಾ ಅವರ ವಾರ್ಸಾದಲ್ಲೊಬ್ಬ ಭಗವಂತ ಅನುವಾದ ಕೃತಿಗೆ ಎಲ್‌.ಗುಂಡಪ್ಪ ಮತ್ತು ಶಾರದಮ್ಮ ದತ್ತಿನಿಧಿ ಬಹುಮಾನ. 
ಚಂಪ ಜೈಪ್ರಕಾಶ್‌ ಅವರ 21ನೇ ಕ್ರೋಮೋಜೋಮ್‌ ಮತ್ತು ಇತರೆ ಕಥನಗಳು ಕೃತಿಗೆ ಮಧುರಚೆನ್ನ ದತ್ತಿನಿಧಿ ಬಹುಮಾನ ಹಾಗೂ 
ಶ್ರೀನಾಥ್‌ ಪೆರೂರ್‌ ಅವರ "ಘಾಛರ್‌ ಘೋಛರ್‌' ಕೃತಿಗೆ ಅಮೆರಿಕನ್ನಡ ದತ್ತಿನಿಧಿ ಬಹುಮಾನ.

ನೋಡಿ
ಕರ್ನಾಟಕ ರಾಜ್ಯ ಪ್ರಶಸ್ತಿಗಳು

ಉಲ್ಲೇಖ
ರಾಜ್ಯ ಪ್ರಶಸ್ತಿಗಳು ಕರ್ನಾಟಕದ ಸಾರ್ವಜನಿಕ ಪ್ರಶಸ್ತಿಗಳು ಮತ್ತು ಪುರಸ್ಕಾರಗಳು
ಅಸೂಯೆ

ಅಸೂಯೆಯು ಒಂದು ಭಾವನೆ, ಮತ್ತು ಈ ಶಬ್ದವು ಸಾಮಾನ್ಯವಾಗಿ ಸ್ಥಾನಮಾನದ ನಿರೀಕ್ಷಿತ ನಷ್ಟ ಅಥವಾ ದೊಡ್ಡ ವೈಯಕ್ತಿಕ ಮೌಲ್ಯದ ಯಾವುದರ ಬಗ್ಗೆಯಾದರೂ, ನಿರ್ದಿಷ್ಟವಾಗಿ ಮಾನವ ಸಂಪರ್ಕದ ಸಂಬಂಧದಲ್ಲಿ ಅಭದ್ರತೆ, ಭಯ, ಕಾಳಜಿ, ಮತ್ತು ಆತಂಕದ ಯೋಚನೆಗಳು ಮತ್ತು ಅನಿಸಿಕೆಗಳನ್ನು ಸೂಚಿಸುತ್ತದೆ. ಅಸೂಯೆಯು ಹಲವುವೇಳೆ ಸಿಟ್ಟು, ಅಸಮಾಧಾನ, ಅಪರ್ಯಾಪ್ತತೆ, ಅಸಹಾಯಕತೆ ಮತ್ತು ಜಿಗುಪ್ಸೆಯಂತಹ ಭಾವನೆಗಳ ಸಂಯೋಜನೆಯನ್ನು ಒಳಗೊಂಡಿರುತ್ತದೆ. ಅಸೂಯೆಯು ಮಾನವ ಸಂಬಂಧಗಳಲ್ಲಿ ವಿಶಿಷ್ಟ ಅನುಭವವಾಗಿದೆ. ಅದನ್ನು ಐದು ತಿಂಗಳು ಅಥವಾ ಹೆಚ್ಚು ವಯಸ್ಸಿನ ಶಿಶುಗಳಲ್ಲಿ ಗಮನಿಸಲಾಗಿದೆ. ಅಸೂಯೆಯು ಪ್ರತಿಯೊಂದು ಸಂಸ್ಕೃತಿಯಲ್ಲಿ ಕಂಡುಬರುತ್ತದೆ ಎಂದು ಕೆಲವರು ಸಾಧಿಸುತ್ತಾರೆ; ಆದರೆ, ಇತರರು ಅಸೂಯೆಯು ಸಂಸ್ಕೃತಿ-ನಿರ್ದಿಷ್ಟ ವಿದ್ಯಮಾನ ಎಂದು ಸಾಧಿಸುತ್ತಾರೆ.

ಅಸೂಯೆಯು ಅನುಮಾನಾಸ್ಪದ ಅಥವಾ ಪ್ರತಿಕ್ರಿಯಾತ್ಮಕವಾಗಿರಬಹುದು.

ಅಸೂಯೆಯು ಹಲವುವೇಳೆ ವಿಶೇಷವಾಗಿ ಪ್ರಬಲ ಭಾವನೆಗಳ ಒಂದು ಸರಣಿಯಾಗಿ ಬಲಗೊಳ್ಳುತ್ತದೆ ಮತ್ತು ವಿಶ್ವವ್ಯಾಪಿ ಮಾನವ ಅನುಭವವಾಗಿ ನಿರ್ಮಾಣವಾಗುತ್ತದೆ; ಅದು ಅನೇಕ ಕಲಾತ್ಮಕ ಕೃತಿಗಳ ವಿಷಯವಾಗಿದೆ.

ಉಲ್ಲೇಖಗಳು

ಭಾವನೆಗಳು
ಐಎನ್ಎಸ್ ಖಾಂಡೇರಿ



ಸ್ಕಾರ್ಪೀನ್‌ ಸರಣಿಯ ಎರಡನೆಯ ಜಲಾಂತರ್ಗಾಮಿ ನೌಕೆ ‘ಖಾಂಡೇರಿ’

ಫ್ರಾನ್ಸ್‌ ಸಹಕಾರದಲ್ಲಿ ನಿರ್ಮಿತವಾದ ಜಲಾಂತರ್ಗಾಮಿ ನೌಕೆ ‘ಖಾಂಡೇರಿ’ಯನ್ನು ಮುಂಬಯಿ ಹತ್ತಿರದ ಮಜಗಾಂವ್‌ ಹಡಗುಕಟ್ಟೆಯಲ್ಲಿ  ಲೋಕಾರ್ಪಣೆ ಮಾಡಲಾಯಿತು. ಸಾಂಪ್ರದಾಯಿಕ ಜಲಾಂತರ್ಗಾಮಿ ನೌಕೆಗಳನ್ನು ನಿರ್ಮಿಸುವ ವಿಶ್ವದ ಕೆಲವೇ ದೇಶಗಳಲ್ಲಿ ಭಾರತವೂ ಒಂದು.  ಫ್ರಾನ್ಸ್‌ನ ಡಿಸಿಎನ್‌ಎಸ್‌ ಕಂಪೆನಿಯ ಸಹಭಾಗಿತ್ವದಲ್ಲಿ ಮಜಗಾಂವ್ ಹಡಗುಕಟ್ಟೆಯಲ್ಲಿ ಸ್ಕಾರ್ಪೀನ್ ಸರಣಿಯ ಒಟ್ಟು ಆರು ಜಲಾಂತರ್ಗಾಮಿಗಳನ್ನು ನಿರ್ಮಿಸಲಾಗುತ್ತಿದೆ.ಇದು ಎರಡನೆಯದು.

ಖಾಂಡೇರಿ ಹೆಸರು
ಜಲಾಂತರ್ಗಾಮಿ ನೌಕೆಗಳನ್ನು ದೇಶೀಯವಾಗಿ ನಿರ್ಮಿಸುವ ಭಾರತದ ಪ್ರಯತ್ನದಲ್ಲಿನ ಮಹತ್ವದ ಹೆಜ್ಜೆ ಇದಾಗಿದ್ದು ಖಾಂಡೇರಿಯು ಪರೀಕ್ಷೆಗೆ ಮುಕ್ತವಾಗಿದೆ. ಛತ್ರಪತಿ ಶಿವಾಜಿ ನಿಯಂತ್ರಣದಲ್ಲಿದ್ದ ‘ಖಾಂಡೇರಿ’ ಕೋಟೆಯ ಹೆಸರನ್ನೇ ಈ ಜಲಾಂತರ್ಗಾಮಿಗೆ ಇಡಲಾಗಿದೆ. ಸಮುದ್ರದ ನಡುವೆ ಇದ್ದ ಈ ಕೋಟೆಯ ಕಾರಣದಿಂದಾಗಿ ಶಿವಾಜಿಯ ನೌಕಾದಳ 17ನೇ ಶತಮಾನದಲ್ಲಿ ಪಾರಮ್ಯ ಸಾಧಿಸಿತ್ತು ಎನ್ನಲಾಗಿದೆ.

ಪರೀಕ್ಷೆಯ ಹಂತದಲ್ಲಿ
ಈ ಜಲಾಂತರ್ಗಾಮಿಯನ್ನು ಡಿಸೆಂಬರ್‌ವರೆಗೆ ಬಂದರಿನಲ್ಲಿ ಹಾಗೂ ಸಮುದ್ರದಲ್ಲಿ ಕಠಿಣ ಪರೀಕ್ಷೆಗಳಿಗೆ ಒಡ್ಡಲಾಗುತ್ತದೆ. ಜಲಾಂತರ್ಗಾಮಿಯ ಪ್ರತಿ ವ್ಯವಸ್ಥೆ ಎಷ್ಟು ಪರಿಣಾಮಕಾರಿ ಆಗಿದೆ ಎಂಬುದನ್ನು ಅಳೆಯಲಾಗುತ್ತದೆ. ಈ ಪರೀಕ್ಷೆಗಳು ಪೂರ್ಣಗೊಂಡ ನಂತರ ಜಲಾಂತರ್ಗಾಮಿಯನ್ನು ನೌಕಾಪಡೆಗೆ ಸೇರಿಸಲಾಗುತ್ತದೆ. ಸ್ಕಾರ್ಪೀನ್‌ ಜಲಾಂತರ್ಗಾಮಿಗಳು ಡೀಸೆಲ್‌ ಮತ್ತು ವಿದ್ಯುತ್‌ ಚಾಲಿತ ಎಂಜಿನ್ ಹೊಂದಿವೆ.

ಜಲಾಂತರ್ಗಾಮಿ ನೌಕೆ ‘ಖಾಂಡೇರಿ,ಯ ವಿವರ
  ರಹಸ್ಯವಾಗಿ ಕಾರ್ಯಾಚರಣೆ  ನಡೆಸುವ ಸಾಮರ್ಥ್ಯ.
  ನಿಖರ ದಾಳಿ ನಡೆಸುವ ಶಸ್ತ್ರಾಸ್ತ್ರ ಬಳಸಿ ವೈರಿಗೆ ಭಾರಿ ಹಾನಿ ಉಂಟು ಮಾಡುವುದು.
  ನೌಕೆಗಳನ್ನು ಧ್ವಂಸಗೊಳಿಸುವ ಕ್ಷಿಪಣಿ, ಸ್ಫೋಟಕ ಬಳಸುವ ಸಾಮರ್ಥ್ಯ.
  ಈ ಜಲಾಂತರ್ಗಾಮಿ ಎಲ್ಲಿದೆ ಎಂದು ಪತ್ತೆ ಮಾಡುವುದು ತೀರಾ ಕಷ್ಟ.
  ಶತ್ರು ದೇಶದ ಕಡೆಯಿಂದ ನುಗ್ಗುವ ಜಲಾಂತರ್ಗಾಮಿಗಳನ್ನು ಹಿಮ್ಮೆಟ್ಟಿಸಲು ಸಹ ಈ ಜಲಾಂತರ್ಗಾಮಿಗಳನ್ನು ಬಳಸಿಕೊಳ್ಳಬಹುದು.
  ಗುಪ್ತವಾಗಿ ಮಾಹಿತಿ ಕಲೆಹಾಕುವ ಕೆಲಸಕ್ಕೆ ಈ ನೌಕೆ ಹೇಳಿ ಮಾಡಿಸಿದಂತಿದೆ.

೫೦ ವರ್ಷದ ಆಚರಣೆ
ಭಾರತೀಯ ನೌಕಾಪಡೆಯ ಜಲಾಂತರ್ಗಾಮಿ ವಿಭಾಗವು ಈ ವರ್ಷದ ಡಿಸೆಂಬರ್ 8ರಂದು 50 ವರ್ಷಗಳನ್ನು ಪೂರೈಸಲಿದೆ. 1967ರ ಡಿಸೆಂಬರ್‌ 8ರಂದು ನೌಕಾಪಡೆಗೆ ಐಎನ್‌ಎಸ್‌ ಕಲ್ವರಿ ಜಲಾಂತರ್ಗಾಮಿಯನ್ನು ಹಸ್ತಾಂತರಿಸಲಾಯಿತು. ಅಂದಿನಿಂದ ಪ್ರತಿವರ್ಷ ಡಿಸೆಂಬರ್‌ 8ರಂದು ಜಲಾಂತರ್ಗಾಮಿ ದಿನ ಆಚರಿಸಲಾಗುತ್ತಿದೆ. ಭಾರತದ ನೌಕಾಪಡೆಯ ಶಕ್ತಿ –15. ಭಾರತೀಯ ನೌಕಾದಳದ ಬಳಿ ಈಗ ಇರುವ ಜಲಾಂತರ್ಗಾಮಿಗಳು. 7 ಜಲಾಂತರ್ಗಾಮಿಗಳು ನಿರ್ಮಾಣ ಮತ್ತು ಪರೀಕ್ಷಾ ಹಂತದಲ್ಲಿವೆ.
ಫೋಟೊ:

ಐಎನ್ಎಸ್ ಖಾಂಡೇರಿ ನೌಕಾಸೇನೆಗೆ ಅರ್ಪಣೆ
ಭಾರತದಲ್ಲಿ ತಯಾರಿಸಲಾದ ಅತ್ಯಾಧುನಿಕ ಸಮರ ನೌಕೆ ‘ಐಎನ್‌ಎಸ್‌ ನೀಲಗಿರಿ’ಯನ್ನೂ ಸ್ಕಾರ್ಪೀನ್ ಸರಣಿಯ 2ನೇ ಸಮರ ಜಲಾಂತರ್ಗಾಮಿ‘ಐಎನ್‌ಎಸ್ ಖಾಂಡೇರಿ’ಯನ್ನೂ ೨೯-೯-೨೦೧೯ ರಂದು ನೌಕಾಪಡೆಗೆ ನಿಯೋಜನೆ ಮಾಡಲಾಯಿತು.

ಉಲ್ಲೇಖಗಳು

ನೋಡಿ
ಜಲಾಂತರ್ಗಾಮಿ ನೌಕೆ ಐಎನ್‌ಎಸ್ ಕಲ್ವರಿ
ಭಾರತೀಯ ನೌಕಾಪಡೆ
ಹೆಚ್ಚಿನ ವಿಷಯ:Key Features In 10 Points;All India | Reported by Vishnu Som, Edited ;January 12, 2017

ಉಲ್ಲೇಖ
ಭಾರತೀಯ ಸೈನ್ಯ
ಭಾರತದ ಜಲಾಂತರ್ಗಾಮಿ ನೌಕೆಗಳು
ಭಾರತೀಯ ನೌಕಾ ಸೇನೆ
ಆಶ್ಚರ್ಯ

ಆಶ್ಚರ್ಯ ಒಂದು ಲಘು ಮಾನಸಿಕ ಮತ್ತು ಶಾರೀರಿಕ ಸ್ಥಿತಿ, ಅನಿರೀಕ್ಷಿತ ಘಟನೆಯ ಪರಿಣಾಮವಾಗಿ ಪ್ರಾಣಿಗಳು ಮತ್ತು ಮಾನವರಿಂದ ಅನುಭವಿಸಲ್ಪಡುವ ಒಂದು ಬೆರಗು ಪ್ರತಿಕ್ರಿಯೆ. ಆಶ್ಚರ್ಯ ಯಾವುದೇ ಮೌಲ್ಯವನ್ನು ಹೊಂದಿರಬಹುದು; ಅಂದರೆ, ಅದು ತಟಸ್ಥ/ಮಧ್ಯಸ್ಥ, ಆಹ್ಲಾದಕರ, ಅಹಿತಕರ, ಸಕಾರಾತ್ಮಕ, ಅಥವಾ ನಕಾರಾತ್ಮಕವಾಗಿರಬಹುದು. ಆಶ್ಚರ್ಯವು ಬಹಳ ಆಶ್ಚರ್ಯಚಕಿತದಿಂದ (ಇದು ಹೋರಾಟ ಅಥವಾ ವಿಮಾನ ಪ್ರತಿಕ್ರಿಯೆಯನ್ನು ಉಂಟುಮಾಡಬಹುದು), ಪ್ರಚೋದಕಕ್ಕೆ ಸ್ವಲ್ಪ ತೀಕ್ಷ್ಣ ಪ್ರತಿಕ್ರಿಯೆಯನ್ನು ಹೊರಹೊಮ್ಮಿಸುವ ಸ್ವಲ್ಪ ಆಶ್ಚರ್ಯದವರೆಗೆ ತೀವ್ರತೆಯ ಬದಲಾಗುವ ಮಟ್ಟಗಳಲ್ಲಿ ಉಂಟಾಗಬಹುದು.

ದೈನಂದಿನ ಜೀವನದ ವಾಸ್ತವತೆ ಉತ್ಪತ್ತಿಯ ಘಟನೆಗಳ ನಿಯಮಗಳು ಹೆಬ್ಬೆರಳ ಸೂತ್ರ ನಿರೀಕ್ಷೆಗಳಿಂದ ಪ್ರತ್ಯೇಕವಾದಾಗ, ಆಶ್ಚರ್ಯ ಫಲಿತಾಂಶವಾಗಿರುತ್ತದೆ. ಆಶ್ಚರ್ಯವು ನಿರೀಕ್ಷೆಗಳು ಮತ್ತು ವಾಸ್ತವತೆಯ ನಡುವಿನ ವ್ಯತ್ಯಾಸ, ನಮ್ಮ ಊಹೆಗಳು ಮತ್ತು ಲೌಕಿಕ ಘಟನೆಗಳ ಬಗ್ಗೆ ನಿರೀಕ್ಷೆಗಳ ನಡುವಿನ ಅಂತರ, ಮತ್ತು ಆ ಘಟನೆಗಳು ವಾಸ್ತವವಾಗಿ ನಡೆಯುವ ರೀತಿಯನ್ನು ಪ್ರತಿನಿಧಿಸುತ್ತದೆ. ಈ ಅಂತರವನ್ನು ಒಂದು ಪ್ರಧಾನ ಅಡಿಪಾಯವೆಂದು ಭಾವಿಸಬಹುದು ಮತ್ತು ಇದರ ಮೇಲೆ ಹೊಸ ಸಂಶೋಧನೆಗಳು ಆಧಾರಿತವಾಗಿರುತ್ತವೆ ಏಕೆಂದರೆ ಆಶ್ಚರ್ಯಗಳು ಜನರನ್ನು ಅವರ ಸ್ವಂತ ಅಜ್ಞಾನದ ಬಗ್ಗೆ ಅರಿವು ಮೂಡಿಸಬಹುದು.

ಉಲ್ಲೇಖಗಳು

ಭಾವನೆಗಳು
ದ್ವಾರಕಾ ಪೀಠ

ದ್ವಾರಕಾ ಪೀಠ, ಆಥವಾ ದ್ವಾರಕಾ ಮಠ/ಶಾರದಾ ಮಠ/ಪೀಠ, ಪಶ್ಚಿಮಾಮ್ನಾಯ ಪೀಠವೆಂದು ಕರೆಯುತ್ತಾರೆ. ಆದಿ ಶಂಕರಭಗವತ್ಪಾದರು  ಸ್ಥಾಪಿಸಿದ ನಾಲ್ಕು ಅತಿ ಪುರಾತನ ಮಠಗಳಲ್ಲೊಂದು. ಈ ಮಠವು ಗುಜರಾತ್ ರಾಜ್ಯದ ಕಡಲ ಸಮೀಪದಲ್ಲಿರುವ ದ್ವಾರಕಾನಗರದಲ್ಲಿದೆ. ಸಾಮವೇದಕ್ಕೆ ಪ್ರಾಧಾನ್ಯತೆ ಕೊಡುವ ಬಗ್ಗೆ ಶಂಕರರ ಮಠವಾಗಿತ್ತು. ಇದನ್ನು ಕಾಳಿಕಾಮಠವೆಂದೂ ಕರೆಯುತ್ತಾರೆ.

ಐತಿಹ್ಯ 
ಶ್ರೀ ಸಚ್ಚಿದಾನಂದ ತೀರ್ಥರು ಪುರಿಮಠದ ಹಾಗು ಜ್ಯೋತಿರ್ ಸಂಸ್ಥಾನಗಳಿಗೆ ಮಧ್ಯವರ್ತಿಯಾಗಿ ಸಹಾಯಮಾಡಿದರು. ಅವರು ೧೯೮೨ ರಲ್ಲಿ ಕೈವಲ್ಯವಾಸಿಗಳಾದರು. ಸ್ವಾಮಿ ಸ್ವರೂಪಾನಂದಸರಸ್ವತಿಯವರು  ಉತ್ತರದ ಜ್ಯೋತಿರ್ಮಠದ ಮಠಾಧಿಪತಿಗಳ ಸ್ಥಾನಕ್ಕೆ ಒಬ್ಬ ಅಭ್ಯರ್ಥಿಯಾಗಿದ್ದರು. ೧೯೨೧ ರವರೆಗೆ ಶ್ರೀ ತ್ರಿವಿಕ್ರಮತೀರ್ಥರು ಮಠದ ಅಧಿಪತಿಗಳಾಗಿದ್ದರು. ನಂತರ ಭಾರತೀ ಕೃಷ್ಣತೀರ್ಥರು  ಬಂದರು. ೧೯೨೫ ರಲ್ಲಿ ಪುರಿಮಠಕ್ಕೆ ಅವರನ್ನು ಆಹ್ವಾನಿಸಲಾಯಿತು. ಅವರ ಬಳಿಕ ತೆರವಾದ ಸ್ಥಾನವನ್ನು ಸ್ವಲ್ಪ ಸಮಯ ತುಂಬಲಾಗಲಿಲ್ಲ. ಸ್ವರೂಪಾನಂದ ಹಾಗೂ ಯೋಗೇಶ್ವರಾನಂದ ತೀರ್ಥರು ಕ್ರಮವಾಗಿ ಅಧಿಕಾರಕ್ಕೆ ಬಂದರು. ೧೯೪೫ ರಲ್ಲಿ ಶ್ರೀ ಅಭಿನವ ಸಚ್ಚಿದಾನಂದ ತೀರ್ಥರನ್ನು ಮಠಾಧಿಪತಿಗಳ ಹುದ್ದೆಗೆ ತರಲಾಯಿತು. ಮೂಲತಃ ಅವರು ಮೊದಲು ಕರ್ನಾಟಕದ ಮುಳಬಾಗಿಲು ಮಠದ ಅಧಿಪತಿಗಳ ಸ್ಥಾನದಲ್ಲಿದ್ದವರು. ಮುಳಬಾಗಿಲಿನ ಮಠವು ೧೭ ನೆಯ ಶತಮಾನದಲ್ಲಿ ದ್ವಾರಕಾ ಮಠದ ಶಾಖೆಯಾಗಿತ್ತು. ಅಭಿನವರು ಅಧಿಕಾರ ವಹಿಸಿಕೊಂಡಾಗ, ಎರಡು ಮಠಗಳ ಹಿಂದಿನ ಸಂಬಂಧಗಳು ಬಲಗೊಂಡವು.

ದ್ವಾರಕಾ ಮಠ.(ಪಶ್ಚಿಮಾಮ್ನಾಯ)
 ತ್ರಿವಿಕ್ರಮ ತೀರ್ಥ (೧೯೨೧ ರವರೆಗೆ)
 ಭಾರತೀಕೃಷ್ಣ ತೀರ್ಥ (೧೯೨೧-೧೯೨೫)
 ಸ್ವರೂಪಾನಂದ ತೀರ್ಥ (೧೯೨೫ -)
 ಯೋಗೇಶ್ವರಾನಂದ ತೀರ್ಥ (-೧೯೪೫) 
 ಅಭಿನವ ಸಚ್ಚಿದಾನಂದ ತೀರ್ಥ (೧೯೪೫-೧೯೮೨) - ಇವರು ಪುರಿ ಮತ್ತು ಜ್ಯೋತಿರ್ಮಠದ ಸ್ವಾಮಿಗಳನ್ನು ನಿಯುಕ್ತಿಮಾಡುವ ಕ್ರಿಯೆಯಲ್ಲಿ ಬಹಳ ಮಹತ್ವದ ಪಾತ್ರವಹಿಸಿದ್ದರು.  ಕೈವಲ್ಯಧಾಮದಲ್ಲಿ ಆದಿಶಂಕರಾಚಾರ್ಯರ(ಕೇದಾರನಾಥದ ಸಮೀಪ) ಮಠದ ಸ್ಥಾಪನೆಯಲ್ಲಿ ಬಹಳ ಶ್ರಮವಹಿಸಿದರು.

ಆಕರ ಗ್ರಂಥ
  Global Encyclopaedia of Indian Philosophy, Volume 1 N.K.Singh, and A.P.Mishra
 Jump up^ Dvaraka Peeth, located in the west, and Sringeri Sharada Peetham, located in the south, are both called "Sharada Peeth".[2]

ಉಲ್ಲೇಖಗಳು

  Jump up^ nn 1964, p. 12.
 Jump up^ Singh & Mishra 2010, p. 322.
 [Jump up^ Pasricha, Prem C. (1977) The Whole Thing the Real Thing, Delhi Photo Company, p. 59-63]
 ^ Jump up to:a b Unknown author (May 5, 1999) archived here. Accessed: 2012-08-30. or here%5D The Monastic Tradition #Advaita Vedanta web page, retrieved August 28, 2012
 Jump up^ Author unknown (2008) Swami Swarupananda Saraswati bio Web site of Swami Swarupananda Saraswati, retrieved August 4, 2012
 [Jump up^ Unknown author (2005) Indology The Jyotirmaṭha Śaṅkarācārya Lineage in the 20th Century, retrieved August 4, 2012]
 [nn (1964), Śāradā pīṭha pradīpa, Volumes 4-6, Indological Research Institute, Dwārka]
 Singh, N.K.; Mishra, A.P. (2010), Global Encyclopaedia of Indian Philosophy, Volume 1, Global Vision Publishing House
 [Śaṃkara Maṭha]s
 [Dvāraka PīṭhaGovardhana PīṭhaJyotirmaṭha PīṭhaŚārada Pīṭha]
 [Om symbol.svg]

ಹಿಂದೂ ಧರ್ಮದ ಪುಣ್ಯ ಕ್ಷೇತ್ರಗಳು
ವಾಲಿಬಾಲ್

ವಾಲಿಬಾಲ್ ಆರು ಆಟಗಾರರ ಎರಡು ತಂಡಗಳು ಬಲೆಯಿಂದ ಪ್ರತ್ಯೇಕಿಸಲ್ಪಡುವ ಒಂದು ತಂಡ ಕ್ರೀಡೆ. ಪ್ರತಿ ತಂಡ ವ್ಯವಸ್ಥಿತ ನಿಯಮಗಳ ಅಡಿಯಲ್ಲಿ ಚೆಂಡನ್ನು ಇತರ ತಂಡದ ಅಂಗಣದಲ್ಲಿ ತಳಸ್ಪರ್ಶ ಮಾಡಿಸಿ ಅಂಕಗಳನ್ನು ಗಳಿಸಲು ಪ್ರಯತ್ನಿಸುತ್ತದೆ. ಅದು ೧೯೬೪ ರಿಂದ ಬೇಸಿಗೆ ಒಲಿಂಪಿಕ್ ಕ್ರೀಡೆಗಳ ಅಧಿಕೃತ ಕಾರ್ಯಕ್ರಮದ ಭಾಗವಾಗಿದೆ.

ಸಂಪೂರ್ಣ ನಿಯಮಗಳು ವಿಸ್ತಾರವಾಗಿವೆ. ಆದರೆ ಸರಳವಾಗಿ, ಆಟ ಹೀಗೆ ನಡೆಯುತ್ತದೆ: ಒಂದು ತಂಡದ ಒಬ್ಬ ಆಟಗಾರನು ಚೆಂಡನ್ನು ಅಂಗಣದ ಹಿಂಗಡಿರೇಖೆಯ ಹಿಂದಿನಿಂದ, ಬಲೆಯ ಮೇಲೆ, ಸ್ವೀಕರ್ತ ತಂಡದ ಅಂಗಣದೊಳಗೆ ಸರ್ವ್ ಮಾಡಿ (ಅದನ್ನು ಮೇಲಕ್ಕೆ ಎಸೆದು ಅಥವಾ ಬಿಟ್ಟು ನಂತರ ಅದನ್ನು ಹಸ್ತ ಅಥವಾ ಕೈಯಿಂದ ಹೊಡೆದು) ರ‍್ಯಾಲಿಯನ್ನು ಆರಂಭಿಸುತ್ತಾನೆ. ಸ್ವೀಕರ್ತ ತಂಡವು ಚೆಂಡನ್ನು ತಮ್ಮ ಅಂಗಣದೊಳಗೆ ತಳಸ್ಪರ್ಶ ಮಾಡಲು ಬಿಡಬಾರದು. ತಂಡವು ಚೆಂಡನ್ನು ೩ ಸಲದ ವರೆಗೆ ಮುಟ್ಟಬಹುದು ಆದರೆ ವೈಯಕ್ತಿಕ ಆಟಗಾರರು ಚೆಂಡನ್ನು ಎರಡು ಸಲ ಅನುಕ್ರಮವಾಗಿ ಮುಟ್ಟಬಾರದು. ಸಾಮಾನ್ಯವಾಗಿ, ಮೊದಲ ಎರಡು ಸ್ಪರ್ಶಗಳನ್ನು ಒಂದು ದಾಳಿಯನ್ನು ರಚಿಸಲು ಬಳಸಲಾಗುತ್ತದೆ. ದಾಳಿಯೆಂದರೆ ಸರ್ವ್ ಮಾಡಿದ ತಂಡ ತಮ್ಮ ಅಂಗಣದಲ್ಲಿ ಚೆಂಡನ್ನು ತಳಸ್ಪರ್ಶಮಾಡದಂತೆ ತಡೆಯಲು ಅಸಾಧ್ಯವಾಗುವ ರೀತಿಯಲ್ಲಿ ಚೆಂಡನ್ನು ಪುನಃ ಬಲೆಯ ಮೇಲೆ ಗುರಿಯಿಡುವ ಒಂದು ಪ್ರಯತ್ನವಾಗಿದೆ

ಉಲ್ಲೇಖಗಳು

ಕ್ರೀಡೆ
ವಿಷಾದ

ವಿಷಾದ ವೈಯಕ್ತಿಕ ಹಿಂದಿನ ಕೃತ್ಯಗಳು ಮತ್ತು ವರ್ತನೆಗಳಿಗೆ ಒಂದು ನಕಾರಾತ್ಮಕ ಜಾಗೃತ ಮತ್ತು ಭಾವನಾತ್ಮಕ ಪ್ರತಿಕ್ರಿಯೆ. ವಿಷಾದವು ಹಲವುವೇಳೆ ಒಬ್ಬರು ಒಂದು ರೀತಿಯಲ್ಲಿ ನಡೆದುಕೊಂಡು ಆಮೇಲೆ ಹಾಗೆ ಮಾಡಬಾರದಿತ್ತು ಎಂದು ಬಯಸಿದ ನಂತರ ಆಗುವ ದುಃಖ, ನಾಚಿಕೆ, ಮುಜುಗರ, ಖಿನ್ನತೆ, ಕಿರುಕುಳ ಅಥವಾ ಅಪರಾಧ ಪ್ರಜ್ಞೆಯ ಒಂದು ಅನಿಸಿಕೆಯಾಗಿರುತ್ತದೆ. ವಿಷಾದವು ಅಪರಾಧಿ ಪ್ರಜ್ಞೆಯಿಂದ ಭಿನ್ನವಾಗಿದೆ, ಅಪರಾಧಿ ಪ್ರಜ್ಞೆಯು ವಿಷಾದದ ಒಂದು ತೀವ್ರ ಭಾವನಾತ್ಮಕ ರೂಪ — ಇದು ವಸ್ತುನಿಷ್ಠ ಅಥವಾ ಪರಿಕಾಲ್ಪನಿಕ ರೀತಿಯಲ್ಲಿ ಗ್ರಹಿಸಲು ಕಷ್ಟವಾಗಬಹುದು. ಈ ನಿಟ್ಟಿನಲ್ಲಿ, ವಿಷಾದದ ಪರಿಕಲ್ಪನೆ ಅದರ ಭಾವನಾತ್ಮಕ ತೀವ್ರತೆಯ ವಿಷಯದಲ್ಲಿ ಅಪರಾಧಿ ಪ್ರಜ್ಞೆಗೆ ಅಧೀನವಾಗಿದೆ. ಹೋಲಿಕೆಯಿಂದ, ನಾಚಿಕೆಯು ಸಾಮಾನ್ಯವಾಗಿ ಸಮಾಜ ಅಥವಾ ಸಂಸ್ಕೃತಿಯಿಂದ ಹೇರಲ್ಪಟ್ಟ ಅಪರಾಧಿ ಪ್ರಜ್ಞೆ ಅಥವಾ (ಚಿಕ್ಕ ಅರ್ಥದಲ್ಲಿ) ವಿಷಾದದ (ವೈಯಕ್ತಿಕದ ಬದಲು) ಸಾಮಾಜಿಕ ಅಂಶವನ್ನು ಸೂಚಿಸುತ್ತದೆ. ಇದು (ವೈಯಕ್ತಿಕ ಮತ್ತು ಸಾಮಾಜಿಕ) ಮರ್ಯಾದೆಯ ವಿಷಯಗಳಲ್ಲಿ ಗಣನೀಯ ಭಾರ ಹೊಂದಿದೆ.

ವಿಷಾದವು ಪರಿತಾಪದಿಂದ ಸಹ ಭಿನ್ನವಾಗಿದೆ, ಏಕೆಂದರೆ ಪರಿತಾಪವು ಸಮಾಜದಿಂದ ನೋಯಿಸುವ, ಅವಮಾನಕಾರಿ, ಅಥವಾ ಹಿಂಸಾತ್ಮಕವೆಂದು ಪರಿಗಣಿತವಾದ ಹಿಂದಿನ ಕೃತ್ಯಕ್ಕೆ ವಿಷಾದದ ಹೆಚ್ಚು ನೇರ ಮತ್ತು ಭಾವನಾತ್ಮಕ ರೂಪವಾಗಿದೆ. ವಿಷಾದಕ್ಕಿಂತ ಬೇರೆಯಾಗಿ, ಅದು ತಮ್ಮ ಕೃತ್ಯಗಳ ಆಂತರಿಕ ಪರ್ಯಾಲೋಚನೆಯ ಬದಲು ಇತರರಲ್ಲಿ ಕ್ಷಮೆಕೋರಿಕೆಯ ಬಯಕೆಯ ಒಂದು ಪ್ರಬಲ ಅಂಶವನ್ನು ಒಳಗೊಂಡಿರುತ್ತದೆ, ಮತ್ತು ಒಬ್ಬರು ಪಡೆಯುವ ಶಿಕ್ಷೆಯನ್ನು ಕಡಿಮೆಗೊಳಿಸುವ ಸಲುವಾಗಿ ವ್ಯಕ್ತವಾಗಬಹುದು.

ಭಾವನೆಗಳು
ಮಾನವ ಅಭಿವೃದ್ಧಿ ಸೂಚ್ಯಂಕ

1 ವಿಶ್ವ ಏಡ್ಸ್ ದಿನ 2 ಮಾನವ ಬೆಳವಣಿಗೆ ಸೂಚಕವನ್ನು (ಎಚ್‍ಡಿಐ) ಮಾನವ ಅಭಿವೃದ್ಧಿಯ ನಾಲ್ಕು ಶ್ರೇಣಿಗಳಲ್ಲಿ ದೇಶಗಳನ್ನು ವರ್ಗೀಕರಿಸಲು ಬಳಸಲಾಗುತ್ತದೆ. ಇದು ಜೀವಿತಾವಧಿ, ಶಿಕ್ಷಣ, ಮತ್ತು ತಲಾ ಆದಾಯ ಸೂಚಕಗಳ ಒಂದು ಸಂಯುಕ್ತ ಅಂಕಿ ಅಂಶ ಆಗಿದೆ. ಜೀವಿತಾವಧಿ, ಶಿಕ್ಷಣ ಮಟ್ಟ, ತಲಾವಾರು ಜಿಡಿಪಿ ಹೆಚ್ಚಾದಾಗ ಒಂದು ದೇಶದ ಎಚ್‍ಡಿಐ ಅಂಕ ಹೆಚ್ಚುತ್ತದೆ. ಎಚ್‍ಡಿಐ ಅನ್ನು ಪಾಕಿಸ್ತಾನದ ಅರ್ಥಶಾಸ್ತ್ರಜ್ಞ ಮಹ್ಬೂಬ್ ಉಲ್ ಹಕ್ ಅಭಿವೃದ್ಧಿಪಡಿಸಿದರು. ಇದನ್ನು ಸಾಮಾನ್ಯವಾಗಿ ಜನರು ತಮ್ಮ ಜೀವನದಲ್ಲಿ ಅಪೇಕ್ಷಣೀಯ ವಿಷಯಗಳನ್ನು ಮಾಡಬಲ್ಲರಾ ಎಂಬ ಪರಿಭಾಷೆಯಲ್ಲಿ ರೂಪಿಸಲಾಗಿದೆ ಮತ್ತು ಯುನೈಟೆಡ್ ನೇಷನ್ಸ್ ಡೆವಲಪ್ಮೆಂಟ್ ಪ್ರೋಗ್ರಾಮ್ ಇದನ್ನು ಪ್ರಕಟಿಸಿತು.1 ವಿಶ್ವ ಏಡ್ಸ್ ದಿನ 2 

2010ರ ಮಾನವ ಅಭಿವೃದ್ಧಿ ವರದಿಯು ಅಸಮಾನತೆಗೆ ಹೊಂದಿಕೊಂಡ ಮಾನವ ಬೆಳವಣಿಗೆ ಸೂಚಕವನ್ನು (IHDI) ಪರಿಚಯಿಸಿತು. ಸರಳ ಎಚ್‍ಡಿಐ ಉಪಯುಕ್ತವಾಗಿ ಉಳಿದಿದೆಯಾದರೂ, IHDI ಮಾನವ ಅಭಿವೃದ್ಧಿಯ ನಿಜವಾದ ಮಟ್ಟ (ಅಸಮಾನತೆಯನ್ನು ಗಮನದಲ್ಲಿಟ್ಟುಕೊಂಡು) ಎಂದು ಇದು ಹೇಳಿತು ಮತ್ತು ಎಚ್‍ಡಿಐ ಅನ್ನು ಸಂಭಾವ್ಯ ಮಾನವ ಅಭಿವೃದ್ಧಿ ಸೂಚ್ಯಂಕ (ಅಥವಾ ಅಸಮಾನತೆ ಇಲ್ಲದಿದ್ದರೆ ಸಾಧಿಸಬಹುದಾದ ಗರಿಷ್ಠ IHDI) ಎಂದು ನೋಡಬಹುದು."

ಇದನ್ನು ನೋಡಿ
ಮಾನವ ಅಭಿವೃದ್ಧಿ ಸೂಚ್ಯಂಕ ದೇಶಗಳ ಪಟ್ಟಿ

ಉಲ್ಲೇಖಗಳು
ಅಜೀರ್ಣ

ಅಜೀರ್ಣ ದುರ್ಬಲಗೊಂಡ ಜೀರ್ಣಕ್ರಿಯೆಯ ಒಂದು ಸ್ಥಿತಿ. ಲಕ್ಷಣಗಳು ಮೇಲಿನ ಕಿಬ್ಬೊಟ್ಟೆಯ ಉಬ್ಬುವಿಕೆ, ಎದೆಯುರಿ, ವಾಕರಿಕೆ, ತೇಗುವಿಕೆ, ಅಥವಾ ಮೇಲು ಹೊಟ್ಟೆ ನೋವನ್ನು ಒಳಗೊಳ್ಳಬಹುದು. ಜನರು ತಿನ್ನುವಾಗ ನಿರೀಕ್ಷೆಗಿಂತ ಮೊದಲೇ ಹೊಟ್ಟೆ ತುಂಬಿದ ಅನಿಸಿಕೆಯನ್ನು ಸಹ ಅನುಭವಿಸಬಹುದು. ಅಜೀರ್ಣ ಒಂದು ಸಾಮಾನ್ಯ ಸಮಸ್ಯೆಯಾಗಿದ್ದು ಆಗಾಗ್ಗೆ ಜಠರ ಹಿಮ್ಮುಖ ಹರಿವು ರೋಗ ಅಥವಾ ಜಠರದುರಿತದಿಂದ ಉಂಟಾಗುತ್ತದೆ. ಅಲ್ಪ ಸಂಖ್ಯೆಯ ಸ್ವಲ ಭಾಗದಲ್ಲಿ ಅದು ಜಠರ ಹುಣ್ಣು ರೋಗ (ಹೊಟ್ಟೆ ಅಥವಾ ಡೂವಡೀನಮ್‍ನ ಹುಣ್ಣು) ಮತ್ತು ಒಮ್ಮೊಮ್ಮೆ ಕ್ಯಾನ್ಸರ್‍ನ ಮೊದಲ ಲಕ್ಷಣವಾಗಿರಬಹುದು. ಹಾಗಾಗಿ, ೫೫ರ ಮೇಲಿನ ಜನರಲ್ಲಿ ವಿವರಿಸಲಾಗದ ಹೊಸ ಆರಂಭದ ಅಜೀರ್ಣ ಅಥವಾ ಇತರ ಅಪಾಯಕಾರಿ ಲಕ್ಷಣಗಳ ಇರುವಿಕೆಯಲ್ಲಿ ಮತ್ತಷ್ಟು ತನಿಖೆಗಳು ಅಗತ್ಯವಾಗಬಹುದು. ಕ್ರಿಯಾತ್ಮಕ ಅಜೀರ್ಣವು ಲಕ್ಷಣಗಳನ್ನು ವಿವರಿಸಬಲ್ಲ ಸಾಧ್ಯತೆಯಿರುವ ಜೈವಿಕ ರೋಗದ ಪುರಾವೆ ಇಲ್ಲದ ಅಜೀರ್ಣ. ಕ್ರಿಯಾತ್ಮಕ ಅಜೀರ್ಣವು ಪಾಶ್ಚಾತ್ಯ ದೇಶಗಳಲ್ಲಿ ಸಾಮಾನ್ಯ ಜನಸಂಖ್ಯೆಯ ೧೫% ಮೇಲೆ ಪರಿಣಾಮ ಬೀರುತ್ತದೆ ಎಂದು ಅಂದಾಜಿಸಲಾಗಿದೆ.

ಆಹಾರದಲ್ಲಿನ ಬದಲಾವಣೆಗಳಿಂದಾಗಿ, ಪ್ರತಿರಕ್ಷಣಾ ವ್ಯವಸ್ಥೆಯು ದುರ್ಬಲವಾಗುತ್ತದೆ. ಈ ಕಾರಣದಿಂದಾಗಿ ದೇಹವು ಸಣ್ಣಪುಟ್ಟ ಕಾಯಿಲೆಗಳಿಗೆ ಗುರಿಯಾಗುತ್ತದೆ ಮತ್ತು ಜೀರ್ಣಾಂಗ ವ್ಯವಸ್ಥೆಯಲ್ಲಿ ಅಡಚಣೆಗಳು ಉಂಟಾಗಲು ಆರಂಭವಾಗುತ್ತದೆ. ಇದರಿಂದಾಗಿ ಇದ್ದಕ್ಕಿದ್ದಂತೆ ಹೊಟ್ಟೆಯ ಅನೇಕ ರೋಗಗಳು ಹೊರಹೊಮ್ಮುತ್ತವೆ. ಇದು ಹಠಾತ್ ಹೊಟ್ಟೆ ನೋವಿನ ಸಮಸ್ಯೆಯನ್ನು ಸಹ ತರಬಹುದು.

ಅಜೀರ್ಣ ನಿವಾರಣೆ ಹೇಗೆ ?
 ಪ್ರತಿದಿನ ಆಹಾರ ಸೇವಿಸಿದ ನಂತರ ಒಂದೊಂದು ಬಾಳೆಹಣ್ಣು ಸೇವಿಸುವುದರಿಂದ ಅಜೀರ್ಣ ದೂರವಾಗುತ್ತದೆ
 ಅನಾನಸ್ ಹಣ್ಣು ಸೇವನೆ ಅಜೀರ್ಣ ನಿವಾರಣೆಗೆ ಒಂದು ಸುಲಭ ಪರಿಹಾರ.
 ಊಟವಾದ ನಂತರ ಪರಂಗಿ ಹಣ್ಣಿನ ಒಂದೆರಡು ತುಂಡುಗಳನ್ನು ಸೇವಿಸಿ ಅಜೀರ್ಣ ನಿವಾರಣೆ ಮಾಡಿಕೊಳ್ಳಬಹುದು.
 ಆಹಾರ ಸೇವನೆಯ ನಂತರ ಸೋಂಪು ಕಾಳುಗಳನ್ನು ಬಾಯಲ್ಲಿ ಅಗಿಯುವುದರಿಂದಲೂ ಅಜೀರ್ಣ ಸಮಸ್ಯೆ ದೂರ ಮಾಡಬಹುದು.
 ಜೇನುತುಪ್ಪ ಸಹ ಅಜೀರ್ಣ ಸಮಸ್ಯೆಗೆ ಒಂದು ಉತ್ತಮ ಮನೆಮದ್ದು, ಜೇನುತುಪ್ಪದ ಸೇವನೆಯಿಂದ ಅಜೀರ್ಣ ಸಮಸ್ಯೆಯಿಂದ ನಿವಾರಣೆಯಾಗುತ್ತದೆ.
 ಪ್ರತಿದಿನ ಸ್ವಲ್ಪ ಪ್ರಮಾಣದ ಪುದೀನ ಎಲೆಗಳನ್ನು ಅಗಿದು ಸೇವಿಸುವುದರಿಂದ ಜೀರ್ಣಶಕ್ತಿ ವೃದ್ಧಿಸುತ್ತದೆ.
 ಅನ್ನದ ಗಂಜಿಗೆ ಸ್ವಲ್ಪ ಉಪ್ಪು ಬೆರೆಸಿ ಸೇವಿಸುವುದರಿಂದ ಅಜೀರ್ಣ ನಿವಾರಣೆಯಾಗುತ್ತದೆ.
 ಮಾವಿನ ಕಾಯಿಗೆ ಸ್ವಲ್ಪ ಉಪ್ಪು ಬೆರೆಸಿ ಮತ್ತು ಜೇನುತುಪ್ಪ ಲೇಪಿಸಿ ಸೇವಿಸಿದರೆ ಅಜೀರ್ಣ ಸಮಸ್ಯೆ ಮಾಯವಾಗುತ್ತದೆ.

ಉಲ್ಲೇಖಗಳು

ರೋಗಗಳು
ಎವಿಂಗ್ ಸಾರ್ಕೋಮಾ

ಎವಿಂಗ್ ಸಾರ್ಕೋಮಾ ಮೂಳೆಗಳು , ಕಾರ್ಟಿಲೆಜ್ ಅಥವಾ ನರಗಳು ಸೇರಿದಂತೆ ಮೃದು ಅಂಗಾಂಶದಲ್ಲಿ ಬೆಳೆಯುವ ಕ್ಯಾಂಸರ್ಗಳು. ಸಾಮಾನ್ಯವಾಗಿ ದೀರ್ಘ ಮೂಳೆಗಳು, ಪಕ್ಕೆಲುಬುಗಳು, ಸೊಂಟವನ್ನು ಮತ್ತು ಬೆನ್ನುಹುರಿ (ಬೆನ್ನೆಲುಬು) ಸಂಭವಿಸುವ ಕ್ಯಾನ್ಸರ್ ಗೆಡ್ಡೆಯ ಒಂದು ಅಪರೂಪದ ವಿಧ. ಎವಿಂಗ್ ಸರ್ಕೊಮಾ ಮಕ್ಕಳು ಮತ್ತು ಯುವ ಜನರಲ್ಲಿ ಕಂಡುಬರುವ ಎರಡನೇ ಅತ್ಯಂತ ಸಾಮಾನ್ಯ ಪ್ರಾಥಮಿಕ ಸರ್ಕೊಮಾ ಆಗಿದೆ.
ಹೆಚ್ಚಾಗಿ ಎಲುಬು ನಂತರ ಸೊಂಟದಿಂದ ಆರಂಭವಾಗುತ್ತದೆ, ಇದು ಇತರ ಮೂಳೆಗಳು, ಮೂಳೆ ಮಜ್ಜೆ, ಮತ್ತು ಶ್ವಾಸಕೋಶಗಳು, ಹೃದಯ, ಮತ್ತು ಮೂತ್ರ ಪಿಂಡಗಳು ಕೂಡಿದಂತೆ ಪ್ರಮುಖ ಅಂಗಗಳಿಗೆ ಹರಡಬಹುದು.
ನೋವು ಮೂಳೆ ಕ್ಯಾನ್ಸರಿನ ಅತ್ಯಂತ ಸಾಮಾನ್ಯ ಲಕ್ಷಣ. ಇದು ರಾತ್ರಿಯಲ್ಲಿ ಗಂಭೀರವಾಗಗುತ್ತದೆ. ಕ್ಯಾನ್ಸರ್ ರೋಗಲಕ್ಷಣಗಳು ಸ್ಥಾನ ಮತ್ತು ಗಾತ್ರದೊಂದಿಗೆ ಬದಲಾಗುತ್ತದೆ. ಮಗುವಿನ ಮೂಳೆಗಳು ದುರ್ಬಲಗೊಂಡು ಸಣ್ಣ ಪತನ ಅಥವಾ ಅಪಘಾತದದಿಂದ ಮುರಿದರೆ ಈ ಕ್ಯಾಂಸರ್ ಇರುವ ಸಾಧ್ಯತೆ ಇದೆ. ಕೆಲವೊಮ್ಮೆ, ಜ್ವರ, ನಿರ್ಬಲತೆ ಅಥವಾ ತೂಕ ನಷ್ಟ ಇರಬಹುದು.ಚರ್ಮದ ಬಳಿ ಒಂದು  ಸ್ಪರ್ಶಕ್ಕೆ ಬೆಚ್ಚಗಿನ ಮತ್ತು ಮೃದು ಭಾವಿಸುವ ಗಂಟು, ಗೆಡ್ಡೆ ಸೊಂಟ ಅಥವಾ ಕಾಲಿನ ಬಳಿ ಕುಂಟುವುದು ಹಾಗೂ ನಡೆಯುವಾಗ ನೋವು, ಪಾರ್ಶ್ವವಾಯು ಅಥವಾ ಮೂತ್ರ ನಿಯಂತ್ರಣ ನಷ್ಟವು  ಮೂಳೆಮಜ್ಜೆಗಳ ಬಳಿ ಸಾರ್ಕೋಮಾ ಇದ್ದಲ್ಲಿ ಸಂಭವಿಸುವ ಲಕ್ಶ್ಣಗಳು.

ಉಲ್ಲೇಖಗಳು 

ಕ್ಯಾನ್ಸರ್ ನಿಂದ ಸಾವುಗಳು
ಆರೋಗ್ಯ
ರೋಗಗಳು
ವಿದ್ಯೆ

ಸಂಸ್ಕೃತ, ಪಾಲಿ ಮತ್ತು ಸಿಂಹಲ ಭಾಷೆಯಂತಹ ಹಲವಾರು ದಕ್ಷಿಣ ಏಷ್ಯಾದ ಭಾಷೆಗಳಲ್ಲಿ, ವಿದ್ಯೆ ಎಂದರೆ "ಸರಿಯಾದ ಜ್ಞಾನ" ಅಥವಾ "ಸ್ಪಷ್ಟತೆ". ವಿದ್ಯಾ ಒಂದು ಜನಪ್ರಿಯ ಭಾರತೀಯ ಏಕಲಿಂಗ ಹೆಸರು ಕೂಡ.

ಹಿಂದೂ ಧರ್ಮದಲ್ಲಿ, ಅದನ್ನು ಆಗಾಗ್ಗೆ ಜ್ಞಾನ ಮತ್ತು ಕಲಿಕೆಯ ಪೌರಾಣಿಕ ಕಲ್ಪನೆಯನ್ನು ಸೂಚಿಸುವ ಒಂದು ಗೌರವಸೂಚಕವಾಗಿ ಬಳಸಲಾಗುತ್ತದೆ. ವಿದ್ಯೆಯ ವಿರುದ್ಧ ಪದ ಅವಿದ್ಯೆ (ಅಜ್ಞಾನ ಅಥವಾ ತಪ್ಪುಮಾಹಿತಿ). ವಿದ್ಯಾ ಎನ್ನುವುದು (ಹಿಂದೂ ನಂಬಿಕೆಗಳ ಪ್ರಕಾರ) ಬ್ರಹ್ಮನ ಪತ್ನಿಯಾದ ಹಿಂದೂ ದೇವತೆ ಸರಸ್ವತಿಯ ಒಂದು ಗುಣವಾಚಕ. ಅವಳು ವ್ಯಕ್ತಿಯನ್ನು ಶುದ್ಧೀಕರಿಸುವ, ಅಳವೀಯುವ, ಮತ್ತು ಉದ್ಧಾರ ಮಾಡುವ ಉನ್ನತ ಆಧ್ಯಾತ್ಮಿಕ ಸ್ತ್ರೀ ಶಕ್ತಿ —ಪರಮ ಪ್ರಕೃತಿಯನ್ನು— ಹೊಂದಿದ್ದಾಳೆ. ಹಾಗಾಗಿ, ಅವಳನ್ನು ಜ್ಞಾನದ ದೇವತೆಯೆಂದು ಕರೆಯಲಾಗುತ್ತದೆ.

ಹಿಂದೂ ಧರ್ಮ
ಪಂಡಿತ

ಹಿಂದೂ ಧರ್ಮದಲ್ಲಿ, ಪಂಡಿತನು ಜ್ಞಾನದ ಯಾವುದೇ ಕ್ಷೇತ್ರದ ಒಬ್ಬ ವಿದ್ವಾಂಸ ಅಥವಾ ಶಿಕ್ಷಕ, ವಿಶೇಷವಾಗಿ ವೈದಿಕ ಗ್ರಂಥಗಳು, ಧರ್ಮ, ಹಿಂದೂ ತತ್ವಶಾಸ್ತ್ರ, ಅಥವಾ ಸಂಗೀತದಂತಹ ಜಾತ್ಯತೀತ ವಿಷಯಗಳಲ್ಲಿ. ಅವನು ಗುರುಕುಲದಲ್ಲಿರುವ ಒಬ್ಬ ಗುರುವಾಗಿರಬಹುದು.

ಸಂಸ್ಕೃತದಲ್ಲಿ, ಪಂಡಿತ ಪದವು ಸಾಮಾನ್ಯವಾಗಿ ಯಾವನಾದರೂ "ಬುದ್ಧಿವಂತ, ವಿದ್ಯಾವಂತ ಅಥವಾ ಕಲಿತ ವ್ಯಕ್ತಿ"ಯನ್ನು ಸೂಚಿಸುತ್ತದೆಂದು ಮೊನಿಯರ್ ವಿಲಿಯಮ್ಸ್ ಹೇಳುತ್ತಾರೆ. ಈ ಪದವನ್ನು ಪಂಡ್ ಶಬ್ದದಿಂದ ಪಡೆಯಲಾಗಿದೆ. ಇದರರ್ಥ "ಸಂಗ್ರಹಿಸು, ಪೇರಿಸು, ರಾಶಿಹಾಕು" ಎಂದು, ಮತ್ತು ಈ ಮೂಲವನ್ನು ಜ್ಞಾನದ ಅರ್ಥದಲ್ಲಿ ಬಳಸಲಾಗುತ್ತದೆ. ಈ ಪದವು ವೈದಿಕ ಮತ್ತು ವೈದಿಕೋತ್ತರ ಪಠ್ಯಗಳಲ್ಲಿ ಕಂಡುಬರುತ್ತದೆ, ಆದರೆ ಯಾವುದೇ ಪೂರ್ವಾಪರ ಸಾಮಾಜಿಕ ಸಂದರ್ಭವಿಲ್ಲದೆ. ವಸಾಹತು ಯುಗದ ಸಾಹಿತ್ಯದಲ್ಲಿ, ಈ ಪದವು ಸಾಮಾನ್ಯವಾಗಿ ಹಿಂದೂ ಕಾನೂನಿನಲ್ಲಿ ಪರಿಣತಿ ಹೊಂದಿದ ಬ್ರಾಹ್ಮಣರನ್ನು ಸೂಚಿಸುತ್ತದೆ.

ಸಂಬಂಧಿತ ಪದವಾದ ಪುರೋಹಿತ ಮನೆ ಅರ್ಚಕನನ್ನು ಸೂಚಿಸುತ್ತದೆ.

ಉಲ್ಲೇಖಗಳು

ಗೌರವಸೂಚಕಗಳು
ಅವೊಗಾಡ್ರೋ ನಿಯಮ

ಅವೊಗಾಡ್ರೋ ನಿಯಮವನ್ನು (ಕೆಲವೊಮ್ಮೆ ಅವೊಗಾಡ್ರೋ ಊಹನ ಎಂದು ಸಹ ಕರೆಯಲಾಗುತ್ತದೆ) 1811ರಲ್ಲಿ ಅಮೆಡಿಯೋ ಅವೊಗಾಡ್ರೋ ಮಂಡಿಸಿದ. ಇದರ ಪ್ರಕಾರ ತಾಪಮಾನ ಮತ್ತು ಒತ್ತಡಗಳು ಒಂದೇ ಆಗಿದ್ದಲ್ಲಿ ಅನಿಲದ ಘನಗಾತ್ರ (ವಾಲ್ಯೂಮ್) ಹೆಚ್ಚಾದಂತೆ ಅದರಲ್ಲಿನ ಕಣಗಳ ಸಂಖ್ಯೆಯೂ ಹೆಚ್ಚಾಗುತ್ತದೆ ಮತ್ತು ಅನಿಲದ ಘನಗಾತ್ರ ಕುಗ್ಗಿದಂತೆ ಅದರಲ್ಲಿನ ಕಣಗಳ ಸಂಖ್ಯೆಯೂ ಕಡಿಮೆಯಾಗುತ್ತದೆ.

ಇತಿಹಾಸ
1811ರಲ್ಲಿ ಅಮೆಡಿಯೋ ಅವೊಗಾಡ್ರೋ ಅನಿಲದ ಘನಗಾತ್ರ (ವಾಲ್ಯೂಮ್) ಮತ್ತು ಅದರಲ್ಲಿನ ಅಣುಗಳ ಸಂಖ್ಯೆ ನೇರ ಅನುಪಾತದಲ್ಲಿರುತ್ತವೆ ಎಂದು ಊಹನ (ಹೈಪೊಥೀಸಿಸ್) ಮಂಡಿಸಿದ. ಗೇ-ಲೂಸ್ಯಾಕ್ ಮತ್ತು ಇತರರು ಇಂತಹದೇ ಚಿಂತನೆ ಹೊಂದಿದ್ದರು. ಆದರೆ ಅವೊಗಾಡ್ರೋ ಚಿಂತನೆಯು ಸರಿಯಾದ ಅಣು ಪರಿಕಲ್ಪನೆಯನ್ನು ಸಹ ಹೊಂದಿತ್ತು. ಅವನು ಸರಿಯಾಗಿಯೇ ಜಲಜನಕ ಮತ್ತು ಆಮ್ಲಜನಕದಂತಹ ಅಣುಗಳಲ್ಲಿ ಎರಡು ಪರಮಾಣುಗಳು ಇರುತ್ತವೆಂತಲೂ ಮತ್ತು ನೀರಿನಲ್ಲಿ ಮೂರು ಪರಮಾಣುಗಳು ಇರುತ್ತವೆ ಎಂದು ಸರಿಯಾಗಿಯೇ ಸೂಚಿಸಿದ್ದ. ಅವನ ಚಿಂತನೆಯು ಡಾಲ್ಟನ್‌ನ ಪರಮಾಣು ಊಹನ ಮತ್ತು ಗೇ-ಲುಸ್ಯಾಕ್‌ನ ಘನಗಾತ್ರಗಳು ಒಟ್ಟಾಗುವ ನಿಯಮ (ಲಾ ಆಫ್ ಕಂಬೈನಿಂಗ್ ವಾಲ್ಯೂಮ್‌)ಗಳ ನಡುವೆ ಸಂಬಂಧ ಬೆಸೆಯುತ್ತಿತ್ತು.

ಆದರೆ, ಆ ಸಮಯಕ್ಕೆ ಇನ್ನೂ  ಎರಡು ಅಥವಾ ಹೆಚ್ಚಿನ ಪರಮಾಣುಗಳು ಸೇರಿ ಅಣುವಾಗಿ ಬಂಧಿತವಾಗುವುದರ ಬಗೆಗೆ ಇನ್ನೂ ಸರಿಯಾಗಿ ತಿಳಿದಿರಲಿಲ್ಲ. ಸ್ಟಾನಿಸ್ಲಾವೊ ಕ್ಯಾನಿಜರೊ ಅಣು ಮತ್ತು ಪರಮಾಣುಗಳ ನಡುವಿನ ವ್ಯತ್ಯಾಸವನ್ನು ಸ್ಪಷ್ಟಪಡಿಸಿದ. ಕ್ಯಾನಿಜರೊ ಅವೊಗಾಡ್ರೊ ನಿಯಮಕ್ಕೆ ಮರುಜೀವ ಕೊಟ್ಟನಷ್ಟೇ ಅಲ್ಲ ಕಾರ್ಬನಿಕ ರಸಾಯನಿಕಶಾಸ್ತ್ರಜ್ಞನಾಗಿ ಅದನ್ನು ತನ್ನ ಶಾಖೆಯಲ್ಲಿ ಹೇಗೆ ಬಳಸಬಹುದು ಎಂದು ತೋರಿಸಿಕೊಟ್ಟ. 1860ರಲ್ಲಿ ರಸಾಯನಶಾಸ್ತ್ರಜ್ಞರ ಮೊದಲನೆಯ ಅಂತರರಾಷ್ಟ್ರೀಯ ಕಾಂಗ್ರೆಸ್‌ನ್ನು ಅಣು, ಪರಮಾಣು ವ್ಯಾಖ್ಯಾನಿಸಲು ಮತ್ತು ರಾಸಾಯನಕ ಹೆಸರುಗಳ ಬಳಕೆಯ ಬಗೆಗೆ ಕರೆಯಲಾಗಿತ್ತು. ಅಲ್ಲಿ ಕ್ಯಾನಿಜರೊ ಚಿಂತನೆ ಪ್ರಭಾವ ಬೀರಿತು.

ನಿಯಮದ ಸ್ವರೂಪ
ಅವೊಗಾಡ್ರೊ ನಿಯಮ ಅನಿಲದ ಘನಗಾತ್ರ (ವೊಲ್ಯೂಮ್) ಮತ್ತು  ಪದಾರ್ಥದ ಮೊತ್ತಗಳನ್ನು ಬೆಸೆಯುವುದಕ್ಕೆ ಸಂಬಂಧಿಸಿದ ಪ್ರಾಯೋಗಿಕ ಅನಿಲ ನಿಯಮ. ಆಧುನಿಕ ಅವೊಗಾಡ್ರೊ ನಿಯಮವನ್ನು ಹೀಗೆ ಹೇಳಬಹುದು:
 ಪರಿಪೂರ್ಣ ಅನಿಲದ ನಿರ್ದಿಷ್ಟ ದ್ರವ್ಯರಾಶಿಯಲ್ಲಿ ಸ್ಥಿರವಾದ ತಾಪಮಾನ ಮತ್ತು ಒತ್ತಡದಲ್ಲಿ ಅನಿಲದ ಘನಗಾತ್ರ ಮತ್ತು ಪ್ರಮಾಣಗಳು (ಅಣುಗಳು) ನೇರ ಅನುಪಾತದಲ್ಲಿರುತ್ತವೆ. 
ಇದನ್ನು ಈ ರೀತಿಯಲ್ಲಿ ಬರೆಯ ಬಹುದು:
  ಅಥವಾ  

ಇಲ್ಲಿನ 
V ಅನಿಲದ ಘನಗಾತ್ರ
n ಅನಿಲದ ಪ್ರಮಾಣ
k ನಿಯತಾಂಕವನ್ನು ಸೂಚಿಸುತ್ತದೆ. ಈ ನಿಯತಾಂಕವು RT/Pಗೆ ಸಮನಾಗಿರುತ್ತದೆ. ಇಲ್ಲಿಯ R ಸಾರ್ವತ್ರಿಕ ಅನಿಲ ನಿಯತಾಂಕ, T ಕೆಲ್ವಿನ್ ತಾಪಮಾನ ಮತ್ತು P ಅನಿಲದ ಒತ್ತಡ ಸೂಚಿಸುತ್ತವೆ.

ಈ ನಿಯಮವು ಒಂದೇ ತಾಪಮಾನ ಮತ್ತು ಒತ್ತಡಗಳಲ್ಲಿ ಒಂದೇ ಘನಗಾತ್ರದ ಅನಿಲಗಳು ಒಂದೇ ಸಂಖ್ಯೆಯ ಅಣುಗಳನ್ನು ಹೊಂದಿರುತ್ತವೆ ಎಂದು ಹೇಳುತ್ತದೆ. ಭಿನ್ನ ಸನ್ನಿವೇಶಗಳಲ್ಲಿನ ಒಂದೇ ಪದಾರ್ಥವನ್ನು ಹೋಲಿಸಲು ಸಾಮಾನ್ಯವಾಗಿ ಇದನ್ನು ಈ ಕೆಳಗಿನಂತೆ ಬರೆಯಲಾಗುತ್ತದೆ.

ಅನಿಲದಲ್ಲಿರುವ ಅಣುಗಳ ಸಂಖ್ಯೆ ಹೆಚ್ಚಿದಂತೆ ಅದರ ಘನಗಾತ್ರ ಅನುಪಾತವಾಗಿ ಹೆಚ್ಚುತ್ತದೆ ಎಂದು ಈ ಮೇಲಿನ ಸಮೀಕರಣ ಸೂಚಿಸುತ್ತದೆ. ಹಾಗೆಯೇ ಅನಿಲದಲ್ಲಿನ ಅಣುಗಳ ಸಂಖ್ಯೆ ಕಡಿಮೆಯಾದಂತೆ ಅದರ ಘನಗಾತ್ರವೂ ಕಡಿಮೆಯಾಗುತ್ತದೆ. ಇದರ ಅರ್ಥವೆಂದರೆ ನಿರ್ದಿಷ್ಟ ಘನಗಾತ್ರದ ಪರಿಪೂರ್ಣ ಅನಿಲದಲ್ಲಿನ ಅಣುಗಳ ಸಂಖ್ಯೆ ಅವುಗಳ ಗಾತ್ರ ಅಥವಾ ಅದರ ಅನಿಲದ ಮೋಲರ್ ದ್ರವ್ಯರಾಶಿಯಿಂದ ಸ್ವತಂತ್ರವಾಗಿರುತ್ತವೆ.

ಅವೊಗಾಡ್ರೊ ನಿಯಮ ಮತ್ತು ಅವೊಗಾಡ್ರೊ ಸಂಖ್ಯೆ
ಪದಾರ್ಥದ ದ್ರವ್ಯರಾಶಿಯಲ್ಲಿರುವ ಅಣುಗಳ ಸಂಖ್ಯೆಯನ್ನು ಜೋಸೆಪ್ ಲಾಸ್ಕಿಮಿಡ್ ಮೊದಲು ಲೆಕ್ಕ ಮಾಡಿದ. ಅವನು 1865ರಲ್ಲಿ ಅಣು ಚಲನೆ ಸಿದ್ಧಾಂತದ ಆಧಾರದ ಮೇಲೆ ಅವುಗಳನ್ನು ಲೆಕ್ಕ ಹಾಕಿದ ಮತ್ತು ಸಾಮಾನ್ಯ ತಾಪಮಾನ ಮತ್ತು ಒತ್ತಡದಲ್ಲಿ ಅದರ ಬೆಲೆ 2.6 x 1019 ಆಗಿತ್ತು. ಆದರೆ ಆ "ಅವೊಗಾಡ್ರೋ ಸಂಖ್ಯೆ" ಎಂದು ಮೊದಲು ಹೆಸರಿಸಿದುದು 1909ರಲ್ಲಿ ಜೀನ್ ಪೆರಿನ್. ಹೀಗಾಗಿ ಈ ಸಂಖ್ಯೆ ಅವೊಗಾಡ್ರೊ ಕಂಡುಹಿಡಿದುದು ಅಲ್ಲ. ಬದಲಾಗಿ ಅವನ ನಿಯಮದಿಂದ ಪಡೆಯ ಬಹುದಾದ ಕಾರಣಕ್ಕೆ ಅವನ ಗೌರವಾರ್ಥ ಕೊಟ್ಟ ಹೆಸರು.

ಇವನ್ನೂ ನೋಡಿ
ಅಮೆಡಿಯೋ ಅವೊಗಾಡ್ರೋ
ಅವೊಗಾಡ್ರೋ ಸಂಖ್ಯೆ

ಉಲ್ಲೇಖಗಳು

ಪ್ರಮುಖ ಉಲ್ಲೇಖ

Avagadro`s Law
 ರಸಾಯನಶಾಸ್ತ್ರ
ಬುದ್ಧಿ

ಅಕ್ಕಲು ಇಲ್ಲಿ ಪುನರ್ನಿರ್ದೇಶಿಸುತ್ತದೆ. ವಿವೇಕ ಲೇಖನಕ್ಕಾಗಿ ಇಲ್ಲಿ ನೋಡಿ.
ಬುದ್ಧಿ ಒಂದು ವೈದಿಕ ಸಂಸ್ಕೃತ ಶಬ್ದ. ಇದರರ್ಥ "ಪರಿಕಲ್ಪನೆಗಳನ್ನು ರೂಪಿಸುವ ಮತ್ತು ಉಳಿಸಿಕೊಳ್ಳುವ, ಪ್ರತಿಪಾದಿಸುವ, ಗ್ರಹಿಸುವ, ನಿರ್ಣಯಿಸುವ, ತಿಳಿದುಕೊಳ್ಳುವ, ಅರ್ಥಮಾಡಿಕೊಳ್ಳುವ" ಬೌದ್ಧಿಕ ಸಾಮರ್ಥ್ಯ ಮತ್ತು ಶಕ್ತಿ.

ಇತಿವೃತ್ತ
ಬುದ್ಧಿ ಶಬ್ದ ವೈದಿಕ ಸಂಸ್ಕೃತ ಮೂಲ ಬುಧ್ ನಿಂದ ವ್ಯುತ್ಪನ್ನವಾಗಿದೆ, ಮತ್ತು ಅಕ್ಷರಶಃ ಇದರರ್ಥ "ಎಚ್ಚರಗೊಳ್ಳು, ಜಾಗೃತವಾಗು, ಗಮನಿಸು, ಲಕ್ಷ್ಯಕೊಡು, ಕಲಿ, ಅರಿವು ಮಾಡಿಕೊಳ್ಳು, ತಿಳಿ, ಪುನಃ ಪ್ರಜ್ಞೆ ಹೊಂದಿರು" ಎಂದು. ಈ ಪದವು ಋಗ್ವೇದ ಮತ್ತು ಇತರ ವೈದಿಕ ಸಾಹಿತ್ಯದಲ್ಲಿ ವ್ಯಾಪಕವಾಗಿ ಕಾಣಿಸಿಕೊಳ್ಳುತ್ತದೆ. ಬುದ್ಧಿಯ ಅರ್ಥ "ಬುದ್ಧಿವಂತಿಕೆ, ಯೋಚನೆ, ಮತಿ, ಮನಸ್ಸು", ಬೌದ್ಧಿಕ ಸಾಮರ್ಥ್ಯ, ಮತ್ತು ಯಾವುದನ್ನಾದರೂ "ವಿವೇಚಿಸುವ, ನಿರ್ಣಯಿಸುವ, ತಿಳಿದುಕೊಳ್ಳುವ, ಅರ್ಥಮಾಡಿಕೊಳ್ಳುವ" ಸಾಮರ್ಥ್ಯ ಎಂದು ಮೊನಿಯರ್ ವಿಲಿಯಮ್ಸ್ ಹೇಳುತ್ತಾರೆ.
ಬುದ್ಧಿ ಬುಧ್ ನಿಂದ ವ್ಯುತ್ಪನ್ನವಾದ ಒಂದು ಸ್ತ್ರೀಲಿಂಗ ಸಂಸ್ಕೃತ ನಾಮಪದ. ಇದೇ ಮೂಲ ಹೆಚ್ಚು ಪರಿಚಿತ ಪುಲ್ಲಿಂಗ ರೂಪ ಬುದ್ಧ ಮತ್ತು ಅಮೂರ್ತ ನಾಮಪದ ಬೋಧಿಯ ಆಧಾರವಾಗಿದೆ.
ಬುದ್ಧಿ ಮನಸ್ ಮತ್ತು ಅಹಂಕಾರ ಪದಗಳಿಂದ ಭಿನ್ನವಾಗಿದೆ.

ಉಲ್ಲೇಖಗಳು

ಹಿಂದೂ ಧರ್ಮ
ವಿವೇಕ

ವಿವೇಕ ತಾರ್ಕಿಕತೆ ಬಳಸಿ ತಮ್ಮನ್ನು ತಾವೇ ನಿಯಂತ್ರಿಸುವ ಮತ್ತು ಹಿಡಿತದಲ್ಲಿಡುವ ಸಾಮರ್ಥ್ಯ. ಅದನ್ನು ಶಾಸ್ತ್ರೀಯವಾಗಿ ಒಂದು ಸದ್ಗುಣವೆಂದು, ಮತ್ತು ನಿರ್ದಿಷ್ಟವಾಗಿ ನಾಲ್ಕು ಪ್ರಧಾನ ಸದ್ಗುಣಗಳಲ್ಲಿ ಒಂದು ಎಂದು ಪರಿಗಣಿಸಲಾಗುತ್ತದೆ.

ಇದನ್ನು ಹಲವುವೇಳೆ ಬುದ್ಧಿವಂತಿಕೆ, ಒಳನೋಟ ಮತ್ತು ಜ್ಞಾನದೊಂದಿಗೆ ಸಂಬಂಧಿಸಲಾಗುತ್ತದೆ. ಈ ಸಂದರ್ಭದಲ್ಲಿ, ಸದ್ಗುಣವು ಸದ್ಗುಣಶೀಲ ಮತ್ತು ಅನೈತಿಕ ಕ್ರಮಗಳ ನಡುವೆ ನಿರ್ಣಯಿಸುವ ಸಾಮರ್ಥ್ಯ, ಕೇವಲ ಒಂದು ಸಾಮಾನ್ಯ ಅರ್ಥದಲ್ಲಲ್ಲದೇ, ನಿರ್ದಿಷ್ಟ ಸಮಯ ಮತ್ತು ಸ್ಥಳದಲ್ಲಿ ಸೂಕ್ತ ಕ್ರಿಯೆಗಳಿಗೆ ಸಂಬಂಧಿಸಿದಂತೆ. ವಿವೇಕ ತಾನೇ ಯಾವ ಕಾರ್ಯಗಳನ್ನೂ ನಿರ್ವಹಿಸುವುದಿಲ್ಲವಾದರೂ, ಮತ್ತು ಕೇವಲ ಜ್ಞಾನದೊಂದಿಗೆ ಸಂಬಂಧಪಟ್ಟಿದೆಯಾದರೂ, ಎಲ್ಲ ಸದ್ಗುಣಗಳು ಅದರಿಂದಲೇ ನಿಯಂತ್ರಿಸಪಡಬೇಕು. ಕ್ರಿಯೆಗಳು ಧೈರ್ಯಮಯವಾಗಿದ್ದಾಗ, ಉದಾಹರಣೆಗೆ, ಒಂದು ವಿವೇಕಯುಕ್ತ ಕ್ರಿಯೆ, ಮತ್ತು ಇದು ಅಜಾಗರೂಕ ಅಥವಾ ಹೇಡಿತನದ ಕ್ರಿಯೆಗಳಿಂದ ಭಿನ್ನವಾಗಿದೆ, ಮತ್ತು ಇದೇ ಕಾರಣಕ್ಕಾಗಿ ಇದನ್ನು ಒಂದು ಪ್ರಧಾನ ಸದ್ಗುಣವೆಂದು ವರ್ಗೀಕರಿಸಲಾಗುತ್ತದೆ.

ಈಗೀಗ ಆಧುನಿಕ ಭಾಷೆಯಲ್ಲಿ, ಈ ಶಬ್ದ ಜಾಗರೂಕತೆ ಶಬ್ದದೊಂದಿಗೆ ಹೆಚ್ಚು ಸಮಾನಾರ್ಥಕವಾಗಿ ಹೋಗಿದೆ. ಈ ಅರ್ಥದಲ್ಲಿ, ವಿವೇಕ ಅಪಾಯಗಳನ್ನು ತೆಗೆದುಕೊಳ್ಳಲು ಹಿಂಜರಿಕೆಯೆಂದಾಗುತ್ತದೆ. ಆಗ ಕೂಡ ಅನಗತ್ಯ ಅಪಾಯಗಳ ಸಂಬಂಧದಲ್ಲಿ ಅದು ಸದ್ಗುಣವಾಗಿಯೇ ಉಳಿಯುತ್ತದೆ, ಆದರೆ, ವಿನಾಕಾರಣ ಅತಿ ಎಚ್ಚರಿಕೆಗೆ ವಿಸ್ತರಿಸಲ್ಪಟ್ಟಾಗ, ಹೇಡಿತನದ ದುರಾಚಾರ ಆಗಬಹುದು.

ನೀತಿಶಾಸ್ತ್ರ
ಮಡಿವಾಳ

ಹಿಂದೂ ಧರ್ಮದ ಒಂದು ಜನಜಾತಿ. ಇವರನ್ನು ಅಗಸರು ಎಂದೂ ಕರೆಯಲ್ಪಡುತ್ತಾರೆ.
ಪೀಯುಷ್ ಗೋಯಲ್

ಪೀಯುಷ್ ಗೋಯಲ್ ಭಾರತ ಸರ್ಕಾರದಲ್ಲಿ ಇಂಧನ, ಹೊಸ ಮತ್ತು ನವಿಕರಿಸಬಲ್ಲ ಅಳವು ಮತ್ತು ಗಣಿಗಳ ಸ್ವತಂತ್ರ ಹೊಣೆಗಾರಿಕೆಯ ರಾಜ್ಯ ಮಂತ್ರಿ. ಪ್ರಸಕ್ತ ಅವರು ಸಂಸದರಾಗಿದ್ದಾರೆ (ರಾಜ್ಯ ಸಭೆ) ಮತ್ತು ಮುಂಚೆ ಭಾರತೀಯ ಜನತಾ ಪಕ್ಷದ ರಾಷ್ಟ್ರೀಯ ಖಜಾಂಚಿಯಾಗಿದ್ದರು. ಅವರು ಬಿಜೆಪಿಯ ಮಾಹಿತಿ ಸಂವಹನ ಪ್ರಚಾರ ಸಮಿತಿಯ ನೇತೃತ್ವ ವಹಿಸಿದ್ದರು ಮತ್ತು ಭಾರತದ ೨೦೧೪ರ ಸಾರ್ವತ್ರಿಕ ಚುನಾವಣೆಗಾಗಿ ಸಾಮಾಜಿಕ ಸಂಪರ್ಕಜಾಲ ಮಾಧ್ಯಮ ಪ್ರಭಾವ ಒಳಗೊಂಡಂತೆ ಪಕ್ಷದ ಪ್ರಚಾರ ಮತ್ತು ಜಾಹೀರಾತು ಕಾರ್ಯಾಚರಣೆಯ ಮೇಲುಸ್ತುವಾರಿ ನೋಡಿಕೊಂಡರು.

ಅವರು ಅಟಲ್ ಬಿಹಾರಿ ವಾಜಪೇಯಿ ಸಂಪುಟದಲ್ಲಿ ಕೇಂದ್ರ ನೌಕಾಯಾನ ಸಚಿವರಾಗಿ ಸೇವೆಸಲ್ಲಿಸಿದ್ದ ದಿವಂಗತ ಶ್ರೀ ವೇದ್ ಪ್ರಕಾಶ್ ಗೋಯಲ್‍ರ ಪುತ್ರ.

ಅವರು ಒಳ್ಳೆ ಶೈಕ್ಷಣಿಕ ದಾಖಲೆ ಹೊಂದಿದ್ದಾರೆ - ಭಾರತ ಮಟ್ಟದ ಎರಡನೇ ರ‍್ಯಾಂಕ್ ಧಾರಕ ಸನದಿ ಲೇಖಾಪಾಲ ಮತ್ತು ಮುಂಬಯಿ ವಿಶ್ವವಿದ್ಯಾಲಯದಲ್ಲಿ ಕಾನೂನು ವಿಭಾಗದಲ್ಲಿ ಎರಡನೇ ರ‍್ಯಾಂಕ್ ಧಾರಕ. ಅವರು ಯೇಲ್ ವಿಶ್ವವಿದ್ಯಾಲಯ (೨೦೧೧), ಆಕ್ಸ್‌ಫ಼ರ್ಡ್ ವಿಶ್ವವಿದ್ಯಾಲಯ (೨೦೧೨) ಮತ್ತು ಪ್ರಿನ್ಸ್‌ಟನ್ ವಿಶ್ವವಿದ್ಯಾಲಯದ (೨೦೧೩) ನಾಯಕತ್ವ ಕಾರ್ಯಕ್ರಮಗಳಲ್ಲಿ ಭಾಗವಹಿಸಿದ್ದಾರೆ ಮತ್ತು ಪ್ರಸಕ್ತ ಹಾರ್ವರ್ಡ್ ಬಿಸಿನೆಸ್ ಸ್ಕೂಲ್‍ನ ಮಾಲೀಕ / ಅಧ್ಯಕ್ಷ ನಿರ್ವಹಣೆ ಕಾರ್ಯಕ್ರಮದಲ್ಲಿ (ಒಪಿಎಮ್) ತೊಡಗಿದ್ದಾರೆ.

ಉಲ್ಲೇಖಗಳು

ಭಾರತದ ರಾಜಕಾರಣಿಗಳು
ರೋಷ

ರೋಷ ತೀವ್ರ, ಹಿಂಸಾತ್ಮಕ, ಅಥವಾ ಹೆಚ್ಚಾಗುತ್ತಿರುವ ಕೋಪದ ಒಂದು ಅನಿಸಿಕೆ. ಅದನ್ನು ಕೆಲವೊಮ್ಮೆ ಹೋರಾಟ ಅಥವಾ ವಿಮಾನ ಪ್ರತಿಕ್ರಿಯೆಯೊಂದಿಗೆ ಸಂಬಂಧಿಸಲಾಗುತ್ತದೆ, ಮತ್ತು ಹಲವುವೇಳೆ ವ್ಯಕ್ತಿಯ ಮೇಲೆ ನಕಾರಾತ್ಮಕ ಪ್ರಭಾವ ಬೀರುವ ಘಟನೆಯಂತಹ ಒಂದು ಬಾಹ್ಯ ಸೂಚನೆಯ ಪ್ರತಿಕ್ರಿಯೆಯಾಗಿ ಸಕ್ರಿಯಗೊಳ್ಳುತ್ತದೆ. ಅನಿಯಂತ್ರಿತವಾಗಿ ಬಿಟ್ಟರೆ, ರೋಷವು ಹಿಂಸೆಗೆ ಕಾರಣವಾಗಬಹುದು.

ರೋಷವು ಕೆಲವೊಮ್ಮೆ ಅದನ್ನು ಅನುಭವಿಸುವ ವ್ಯಕ್ತಿಯು ನಂಬುವ, ಮತ್ತು ಹಲವುವೇಳೆ ಸಾಮಾನ್ಯವಾಗಿ ದೈಹಿಕವಾಗಿ ಅಸಾಧ್ಯವೆಂದು ತೋರುವ ಕೆಲಸಗಳನ್ನು ಮಾಡಲು ಸಮರ್ಥವಾಗಿರುವ ಮನಃಸ್ಥಿತಿಗೆ ಕಾರಣವಾಗಬಹುದು. ರೋಷವನ್ನು ಅನುಭವಿಸುವವರು ಸಾಮಾನ್ಯವಾಗಿ ಶರೀರದಲ್ಲಿ ಉನ್ನತ ಅಡ್ರೆನಲಿನ್ ಮಟ್ಟಗಳ ಪರಿಣಾಮಗಳನ್ನು ಅನುಭವಿಸುತ್ತಾರೆ. ಅಡ್ರೆನಲ್ ಹುಟ್ಟುವಳಿಯಲ್ಲಿನ ಈ ಹೆಚ್ಚಳ ವ್ಯಕ್ತಿಯ ದೈಹಿಕ ಬಲ ಮತ್ತು ಸಹಿಷ್ಣುತೆಯ ಮಟ್ಟಗಳನ್ನು ಹೆಚ್ಚಿಸುತ್ತದೆ ಮತ್ತು ಅವರ ಅರಿವುಗಳನ್ನು ತೀಕ್ಷ್ಣಗೊಳಿಸುತ್ತದೆ, ಆದರೆ ನೋವಿನ ಸಂವೇದನೆಯನ್ನು ಜಡಗೊಳಿಸುತ್ತದೆ. ಹೆಚ್ಚಿದ ಅಡ್ರೆನಲಿನ್ ಮಟ್ಟಗಳು ವಾಸ್ತವವಾಗಿ ಸ್ಮರಣ ಶಕ್ತಿಯನ್ನು ಕುಂದಿಸುತ್ತವೆ. ಅಲ್ಪಕಾಲಿಕ ದೃಷ್ಟಿಕೋನವೂ ಬಾಧಿತವಾಗುತ್ತದೆ: ರೋಷಗೊಂಡ ವ್ಯಕ್ತಿಗಳು ಘಟನೆಗಳನ್ನು ನಿಧಾನ ಚಲನೆಯಲ್ಲಿ ಅನುಭವಿಸಿದ್ದನ್ನು ವಿವರಿಸಿದ್ದಾರೆ.

ಉಲ್ಲೇಖಗಳು

ಭಾವನೆಗಳು
ಸೋನಗಾರ

ಸೋನಗಾರನು ಚಿನ್ನ ಮತ್ತು ಇತರ ಅಮೂಲ್ಯ ಲೋಹಗಳ ಕೆಲಸದಲ್ಲಿ ಪರಿಣತಿ ಹೊಂದಿರುವ ಒಬ್ಬ ಲೋಹಗೆಲಸಕಾರ. ಐತಿಹಾಸಿಕವಾಗಿ, ಸೋನಗಾರರು ಬೆಳ್ಳಿ ಸಾಮಾನು, ಹರಿವಾಣಗಳು, ಪಾನಪಾತ್ರೆಗಳು, ಅಲಂಕಾರಿಕ ಮತ್ತು ಬಳಸಬಲ್ಲ ಪಾತ್ರೆಗಳು, ಸಾಂಪ್ರದಾಯಿಕ ಅಥವಾ ಧಾರ್ಮಿಕ ವಸ್ತುಗಳನ್ನು ಕೂಡ ತಯಾರಿಸಿದ್ದಾರೆ, ಮತ್ತು ಅಪರೂಪವಾಗಿ ಕಿಂಟ್ಸುನಿ ಬಳಸಿ, ಆದರೆ ಅಮೂಲ್ಯ ಲೋಹಗಳ ಏರುತ್ತಿರುವ ಬೆಲೆಗಳು ಅಂತಹ ವಸ್ತುಗಳ ತಯಾರಿಕೆಯನ್ನು ದೊಡ್ಡ ಮಟ್ಟಿಗೆ ಕುಂಠಿತಗೊಳಿಸಿವೆ.

ಸೋನಗಾರರು ಅರದಿಂದ ಉಜ್ಜಿ, ಬೆಸುಗೆ ಹಾಕಿ, ಗರಗಸದಿಂದ ಕತ್ತರಿಸಿ, ಫ಼ೋರ್ಜಿಂಗ್‍ನಿಂದ, ಎರಕ ಹಾಕುವಿಕೆಯಿಂದ, ಮತ್ತು ಲೋಹದ ನಯಗೊಳಿಸುವಿಕೆ ಮೂಲಕ ಲೋಹಕ್ಕೆ ಆಕಾರ ಕೊಡುವುದರಲ್ಲಿ ನುರಿತವರಾಗಿರಬೇಕು. ಈ ಉದ್ಯೋಗ ಆಗಾಗ್ಗೆ ಆಭರಣ ತಯಾರಿಕೆ ಕೌಶಲಗಳು, ಜೊತೆಗೆ ಬಹಳವಾಗಿ ಹೋಲುವ ರಜತಕರ್ಮಿಯ ಕೌಶಲಗಳನ್ನೂ ಒಳಗೊಂಡಿದೆ.

ಉಲ್ಲೇಖಗಳು

ಆಭರಣ ತಯಾರಿಕೆ
ಟೆಟ್ರಾಖ್ರೋಮ್ಯಾಟಿಕ್ ನೋಟ

ಟೆಟ್ರಾಖ್ರೋಮ್ಯಾಟಿಕ್ (Tetrachromacy) ನೋಟ ಬಣ್ಣ ಮಾಹಿತಿಯನ್ನು ಒದಗಿಸಲು, ನಾಲ್ಕು ರೀತಿಯ ಕಣ್ಣಿನ ಕೋನ್ ಕೋಶಗಳು ಅಥವಾ ನಾಲ್ಕು ಸ್ವತಂತ್ರ ಚಾನಲ್ ಹೊಂದಿರುವ ಸ್ಥಿತಿಯಾಗಿದೆ. tetrachromacy ಹೊಂದಿರುವ ಜೀವಿಗಳಿಗೆ tetrachromats ಕರೆಯಲಾಗುತ್ತದೆ. 
ಪಕ್ಷಿಗಳು, ಮೀನು, ಉಭಯಚರಗಳು, ಸರೀಸೃಪಗಳು, ಕೀಟಗಳು ಮತ್ತು ಕೆಲವು ಸಸ್ತನಿಗಳಲ್ಲಿ ನಿರೂಪಿಸಲಾಗುತ್ತದೆ. ಇದು ಹಿಂದೆ ಹೆಚ್ಚಿನ ಸಸ್ತನಿಗಳಲ್ಲಿ ಸಾಮಾನ್ಯವಾಗಿ ಕಂಡು ಬರುವ ಸ್ತಿಥಿಯಾಗಿದ್ದು; ಒಂದು ಆನುವಂಶಿಕ ಬದಲಾವಣೆಯು ಅಂತಿಮವಾಗಿ ತಮ್ಮ ನಾಲ್ಕು ಕೋನ್ಗಳಲ್ಲಿ ಎರಡು ಕಳೆದುಕೊಳ್ಳಬೇಕಾಯಿತು.
ಇಂತಹ ಜೀವಿಯ ರೆಟಿನಾದ ಬೆಳಕಿನ ಗ್ರಾಹಕಗಳ ನಾಲ್ಕು ರೀತಿಯ ಕೋನ್ ಕೋಶಗಳು ಇರುತ್ತವೆ . ಈ ಜೀವಿಗಳಿಗೆ ಸಾಮಾನ್ಯ  ಮಾನವನ ದೃಷ್ಟಿಯಿಂದ  ಮೀರಿ ಇತರ ತರಂಗಾಂತರಗಳನ್ನು ನೋಡಬಹುದು. ಒಂದು ಸಾಮಾನ್ಯ ಮಾನವನಿಗೆ 300-400 nmನಲ್ಲಿರುವ ನೇರಳಾತೀತ ಬೆಳಕನ್ನು ನೋಡಲಾಗುವುದಿಲ್ಲ, ಆದರೆ ಟೆಟ್ರಾಖ್ರೋಮ್ಯಾಟಿಕ್ ನೋಟದಿಂದ ಒಂದೇ ಕಾಣುವ ಬಣ್ಣಗಳ ನಡುವೆ ವ್ಯತ್ಯಾಸ ಹೇಳಲು ಸಾಧ್ಯವಾಗುತ್ತದೆ.ಸಾಮಾನ್ಯ ಮಾನವನಿಗೆ ಹತ್ತುಲಕ್ಷ ಬಣ್ಣ್ಣ ನೋಡಲು ಹಾಗು ಗುರುತಿಸಲು ಸಾಧ್ಯವಾಗುತ್ತದೆ ಆದರೆ ಇವರಿಗೆ ೧೦೦ ಹತ್ತುಲಕ್ಷ ಬಣ್ಣಗಳನ್ನು ಗ್ರಹಿಸಲು ಆಗುತ್ತದೆ. ಕೋನ್ ಕೋಶಗಳು ಕೆಂಪು, ಹಸಿರು, ನೀಲಿ ಮತ್ತು ನೇರಳಾತೀತ ಬೆಳಕನ್ನು ನೋಡುವ ಸೂಕ್ಷ್ಮ ದೃಷ್ಟಿ ಹೊಂದಿರುವ tetrachromatsಗಳಿಗೆ ಜೀಬ್ರಾಫಿಶ್,ಗೋಲ್ಡ್ ಫಿಷ್ ಉದಾಹರಣೆ.ಸಾಮಾನ್ಯವಾಗಿ ಮಾನವರು trichromats. ಆದರೆ ಕೆಲವು  ಆನುವಂಶಿಕ ಪರಿವರ್ತನೆಯಿಂದ ಮನುಶ್ಯರಲ್ಲಿ ಟೆಟ್ರಾಖ್ರೋಮ್ಯಾಟಿಕ್ ನೋಟ ಕಾಣಿಸಿಕೊಳ್ಳಬಹುದು.

ಉಲ್ಲೇಖಗಳು
ರಜತಕರ್ಮಿ

ರಜತಕರ್ಮಿಯು ಬೆಳ್ಳಿಯಿಂದ ವಸ್ತುಗಳನ್ನು ತಯಾರಿಸುವ ಒಬ್ಬ ಕುಶಲಕರ್ಮಿ. "ರಜತಕರ್ಮಿ" ಮತ್ತು "ಸೋನಗಾರ" ಪದಗಳು ನಿಖರವಾಗಿ ಸಮಾನಾರ್ಥಕವಲ್ಲ ಏಕೆಂದರೆ ತಂತ್ರಗಳು, ತರಬೇತಿ, ಇತಿಹಾಸ, ಮತ್ತು ಸಂಘಗಳು ಹೆಚ್ಚಾಗಿ ಏಕರೀತಿಯದ್ದಾಗಿವೆ ಅಥವಾ ಇದ್ದವು ಆದರೆ ಅಂತಿಮ ಉತ್ಪನ್ನ ಮತ್ತು ಸೃಷ್ಟಿಸಲಾದ ವಸ್ತುಗಳ ಗಾತ್ರ ಬಹಳ ಬದಲಾಗಬಹುದು. ಆದಾಗ್ಯೂ ಬಹುತೇಕ ಸೋನಗಾರರು ಬೆಳ್ಳಿಯೊಂದಿಗೆ ಕೂಡ ಕೆಲಸಮಾಡಿರುತ್ತಾರೆ ಆದರೆ ಇದರ ವಿಪರ್ಯಯ ಇಲ್ಲದಿರಬಹುದು.

ಇದು ಬೆಳ್ಳಿ ಹಾಳೆ ಲೋಹವನ್ನು ತೆಟ್ಟೆಪಾತ್ರೆ (ಊಟದ ಸಾಮಾನುಗಳು, ಬೋಗುಣಿಗಳು, ಗಂಜಿಪಾತ್ರೆಗಳು, ಕಪ್‍ಗಳು, ಮೋಂಬತ್ತಿ ಸ್ತಂಭಗಳು, ಹೂದಾನಿಗಳು, ಯೂವರ್‍ಗಳು, ಕಲಶಗಳು, ಇತ್ಯಾದಿ), ಚಪ್ಪಟೆ ಸಾಮಾನುಗಳು, ಶಿಲ್ಪ, ಮತ್ತು ಮನೆ ಬೆಳ್ಳಿಯ ಇತರ ವಸ್ತುಗಳಾಗಿ ಬದಲಾಯಿಸುವ ಕಲೆ. ಇದು ಆಭರಣ ತಯಾರಿಕೆಯನ್ನು ಕೂಡ ಒಳಗೊಳ್ಳಬಹುದು.

ರಜತಕರ್ಮಿಗಳು ಅಪ್ಪಟ ಮತ್ತು ಉತ್ಕೃಷ್ಟ ಬೆಳ್ಳಿ ಹಾಳೆ ಲೋಹ ಮತ್ತು ದಬ್ಬೆ ದಾಸ್ತಾನು ಸರಕಿನಿಂದ ನಿರ್ದಿಷ್ಟ ಆಕಾರಗಳನ್ನು ಗರಗಸದಿಂದ ಕೊಯ್ದು ಅಥವಾ ಕತ್ತರಿಸಿ, ನಂತರ ಬಡಿಗಲ್ಲುಗಳು ಮತ್ತು ದಸಿಗಳ ಮೇಲೆ ಲೋಹವನ್ನು ರೂಪಿಸಲು ಸುತ್ತಿಗೆಗಳನ್ನು ಬಳಸುತ್ತಾರೆ. ಬೆಳ್ಳಿಯನ್ನು ತಣ್ಣಗಿದ್ದಾಗಲೇ (ಕೊಠಡಿ ತಾಪಮಾನದಲ್ಲಿ) ಬಡಿಯುತ್ತಾರೆ. ಲೋಹವನ್ನು ಬಡಿದಾಗ, ಮಣಿಸಿದಾಗ, ಮತ್ತು ಅದಕ್ಕೆ ಆಕಾರ ಕೊಟ್ಟಾಗ, ಅದು ಗಟ್ಟಿಯಾಗುತ್ತದೆ.

ಉದ್ಯೋಗಗಳು
ತುರುಗಾಹಿ ರಾಮಣ್ಣ

ತುರುಗಾಹಿ ರಾಮಣ್ಣ ಶಿವಶರಣ, ವಚನಕಾರ, ಶ್ರೇಷ್ಠ ಜ್ಞಾನಿ, ಆಧ್ಯಾತ್ಮದಲ್ಲಿ ಅತುಳವಾದ ಆಸಕ್ತಿಯನ್ನು ಹೊಂದಿದ್ದವ, ಇವನ ಊರು, ಜಾತಿ, ತಂದೆ ತಾಯಿ-ಈ ಬಗ್ಗೆ ಎಲ್ಲಿಯೂ ಉಲ್ಲೇಖವಿಲ್ಲ.

ಕಾಲ 
ಈತನ ಕಾಲ ಸು. 1160 ಅಂದರೆ ಈತ ಬಸವಣ್ಣ, ಅಲ್ಲಮಪ್ರಭು ಮುಂತಾದವರ ಸಮಕಾಲೀನ, ಬಸವಣ್ಣ, ಚೆನ್ನಬಸವಣ್ಣ, ಅಲ್ಲಮಪ್ರಭು, ಅಕ್ಕಮಹಾದೇವಿ-ಇವರು ಲಿಂಗೈಕ್ಯರಾದ ಸಮಯದಲ್ಲಿ ಜೀವಿಸಿದ್ದನೆಂದೂ ಅನಂತರ ಇವನೂ ಲಿಂಗೈಕ್ಯನಾದನೆಂದೂ ತಿಳಿದುಬರುತ್ತದೆ.

ಕಾಯಕ
ಬಸವಣ್ಣನವರ ಭಕ್ತಿಪಂಥಕ್ಕೆ ಸೇರಿದ ಈತನಿಗೆ ಶಿವಶರಣರ ದನಗಳನ್ನು ಕಾಯುವುದೇ ಕಾಯಕವಾಗಿದ್ದಿತು. ಸರಳವಾದ ನಿರಾಡಂಬರವಾದ, ಬಹು ಸುಂದರವಾದ ಜೀವನ ಇವನದಾಗಿದ್ದಿತು. ನಿತ್ಯವೂ ನೇಮದಂತೆ ಶರಣರ ಮನೆಯ ಬಾಗಿಲಿಗೆ ಹೋಗಿ ಕಟ್ಟಿದ ಹಸು ಕೂಡಿದ ಹಸು ಬಿಡಿರೆ-ಎಂದು ಕೂಗುತ್ತಿದ್ದ. ಶರಣರ ಸತಿಯರು ಬಿಟ್ಟ ದನಗಳನ್ನು ದಿನವಿಡೀ ಕಾಯ್ದು ಸಂಜೆಗೆ ದೊಡ್ಡಿಗಳಿಗೆ ತಂದು ಕೂಡುತ್ತಿದ್ದ. ದಿನವೂ ಬಣ್ಣಬಣ್ಣದ ದನಗಳನ್ನು ನೋಡುತ್ತ ಅವನ್ನು ಮುದ್ದಾಡುತ್ತ ವಿವಿಧ ಹೆಸರುಗಳಿಂದ ಅವನ್ನು ಕರೆಯುತ್ತ ಕಾಲವನ್ನು ಬಹು ಸಂತಸದಿಂದ ಕಳೆಯುತ್ತಿದ್ದ. ಹಸುವಿಗೆ ಹಾಗ, ಎತ್ತಿಂಗೆ ಹಣವಡ್ಡ, ಕರುವಿಗೆ ಮೂರು ಹಣ ಹೀಗೆ ಕೂಲಿಯನ್ನು ತೆಗೆದುಕೊಂಡು `ಅವಕಾವಲ್ಲಿಯಾದರೂ ಭಾವಶುದ್ಧವಾಗಿರಬೇಕು ಎಂಬ ಜೀವನಸೂತ್ರವನ್ನು ಹಿಡಿದು, ಊರಿನ ದನಕಾಯುವ ಕೆಲಸದಲ್ಲಿಯೇ ಮಹತ್ತನ್ನು ಕಂಡುಕೊಂಡು ಈತ ಮುಕ್ತಿಯನ್ನು ಹೊಂದಿದ.

ವಚನಗಳು
ಇಲ್ಲಿಯ ವರೆಗೆ ಈತನ 45 ವಚನಗಳು ಮಾತ್ರ ದೊರೆತಿವೆ. ಗೋuಪತಿನಾಥ ವಿಶ್ವೇಶ್ವರಲಿಂಗ ಎಂಬುದು ಇವನ ಅಂಕಿತ. ಇವನ ವಚನಗಳು ಸಂಖ್ಯೆಯಲ್ಲಿ ಅಲ್ಪವಾದರೂ ಸತ್ತ್ವಯುತಾಗಿವೆ. ಇವುಗಳಲ್ಲಿ ಮೊದಲ ಹದಿನೇಳು ಇವನ ಕಾಯಕಕ್ಕೆ ಸಂಬಂಧಿಸಿವೆ. ಇವುಗಳಲ್ಲಿ ಈತ ದನಕಾಯ್ದು ಪಡೆದ ದಿವ್ಯಾನುಭವ ಸಾಂಕೇತಿಕವಾಗಿ ವ್ಯಕ್ತವಾಗಿದೆ. ಅತ್ತಿತ್ತ ಚಲಿಸುವ ನೂರಾರು ಕುಲಗಳ, ನೂರಾರು ಹಸುಗಳನ್ನು ಒಂದೇ ಒಂದು ಕೋಲು ನಿಲ್ಲಿಸುವಂತೆ ನಾವು ಏಕಚಿತ್ತವನ್ನು ಗಳಿಸಿಕೊಂಡು ಲಿಂಗವನ್ನರಿಯಬೇಕು ಎಂಬುದಾಗಿ ಸಾಂಕೇತಿಕವಾಗಿ ಈತ ಹೇಳಿದ್ದಾನೆ. ಉಳಿದ ವಚನಗಳಲ್ಲಿ ನಿಷ್ಠೆ, ತ್ರಿವಿದಭಕ್ತಿ, ಷಟ್‍ಸ್ಥಲ, ಕ್ರೀಶುದ್ಧಿ, ಭಾವಶುದ್ಧಿ, ಚಿತ್ತಶುದ್ಧಿಗಳು ಭೇದಾಭೇದ ಭಾವ-ಮುಂತಾದ ತತ್ತ್ವದ ವಿಷಯಗಳು ಪ್ರತಿಪಾದಿತವಾಗಿವೆ.

ಉಲ್ಲೇಖಗಳು

ವೀರಶೈವ ಮತ
ಲಿಂಗಾಯತ
ಅಳುವಿಕೆ

ಅಕ್ಕೆ ಇಲ್ಲಿ ಪುನರ್ನಿರ್ದೇಶಿಸುತ್ತದೆ. ಲೇಪನ ಲೇಖನಕ್ಕಾಗಿ ಇಲ್ಲಿ ನೋಡಿ.

ಅಳುವಿಕೆ ಒಂದು ಭಾವನಾತ್ಮಕ ಸ್ಥಿತಿಗೆ ಪ್ರತಿಕ್ರಿಯೆಯಾಗಿ ಕಣ್ಣೀರನ್ನು ಸುರಿಸುವುದು. ಅಳುವಿಕೆಯ ಕ್ರಿಯೆಯನ್ನು "ಕಣ್ಣಿನ ರಚನೆಗಳಲ್ಲಿ ಯಾವುದೇ ಕಿರಿಕಿರಿಯಿರದ, ಲ್ಯಾಕ್ರಮಲ್ ಅಂಗವ್ಯೂಹದಿಂದ ಕಣ್ಣೀರನ್ನು ಸುರಿಸುವ ಲಕ್ಷಣಗಳಿರುವ ಸಂಕೀರ್ಣ ಸ್ರಾವಚಾಲಕ ವಿದ್ಯಮಾನ" ಎಂದು ವ್ಯಾಖ್ಯಾನಿಸಲಾಗಿದೆ.

ಅಳುವಿಕೆಯನ್ನು ಗದ್ಗದಿಸುವಿಕೆ ಎಂದು ವಿವರಿಸಲು, ಅದರ ಜೊತೆ ಸಾಮಾನ್ಯವಾಗಿ ಇತರ ಲಕ್ಷಣಗಳ ಸಮೂಹವಿರಬೇಕು, ಉದಾಹರಣೆಗೆ ನಿಧಾನ ಆದರೆ ಅನಿಯಮಿತ ಉಸಿರೆಳೆತ, ಉಸಿರು ಹಿಡಿದಿಟ್ಟುಕೊಳ್ಳುವಿಕೆಯ ಸಾಂದರ್ಭಿಕ ನಿದರ್ಶನಗಳು ಮತ್ತು ಸ್ನಾಯುವಿನ ನಡುಕ.

ಲ್ಯಾಕ್ರಮಲ್ ಗ್ರಂಥಿ (ಕಣ್ಣೀರು ನಾಳ) ಮತ್ತು ಭಾವನೆಯೊಂದಿಗೆ ತೊಡಗಿಸಿಕೊಂಡಿರುವ ಮಾನವ ಮಿದುಳಿನ ಪ್ರದೇಶಗಳ ನಡುವೆ ನರಕೋಶ ಸಂಪರ್ಕ ಇದೆಯೆಂದು ಸಾಬೀತಾಗಿದೆ. ಮಾನವನು ಭಾವನಾತ್ಮಕ ಸ್ಥಿತಿಗಳಿಗೆ ಪ್ರತಿಕ್ರಿಯೆಯಾಗಿ ಕಣ್ಣೀರನ್ನು ಉತ್ಪಾದಿಸುವ ಏಕೈಕ ಪ್ರಾಣಿ ಹೌದೋ ಅಥವಾ ಅಲ್ಲವೋ ಎಂಬುದರ ಬಗ್ಗೆ ವಿಜ್ಞಾನಿಗಳಲ್ಲಿ ಚರ್ಚೆ ಇದೆ..

ಉಲ್ಲೇಖಗಳು

ವರ್ತನೆ
ಲೇಪನ

ಲೇಪನ ಸಾಮಾನ್ಯವಾಗಿ ತಲಾಧಾರ ಎಂದು ಸೂಚಿಸಲಾದ ಒಂದು ವಸ್ತುವಿನ ಮೇಲ್ಮೈಗೆ ಸವರಲಾಗುವ ಒಂದು ಹೊದಿಕೆ. ಲೇಪನವನ್ನು ಸವರುವ ಉದ್ದೇಶ ಅಲಂಕಾರಿಕ, ಕ್ರಿಯಾತ್ಮಕ, ಅಥವಾ ಎರಡೂ ಆಗಿರಬಹುದು. ಲೇಪನ ಸ್ವತಃ ಎಲ್ಲವನ್ನೂ ಆವರಿಸುವ ಲೇಪನ, ತಲಾಧಾರವನ್ನು ಸಂಪೂರ್ಣವಾಗಿ ಆವರಿಸುವ, ಅಥವಾ ಕೇವಲ ತಲಾಧಾರದ ಭಾಗಗಳನ್ನು ಆವರಿಸಬಹುದು. ಅನೇಕ ಪಾನೀಯ ಬಾಟಲಿಗಳ ಮೇಲಿರುವ ಉತ್ಪನ್ನದ ಲೇಬಲ್ ಈ ಎಲ್ಲ ಪ್ರಕಾರಗಳ ಲೇಪನದ ಒಂದು ಉದಾಹರಣೆ- ಒಂದು ಮಗ್ಗಲು ಸರ್ವಾವರಣದ ಕ್ರಿಯಾತ್ಮಕ ಲೇಪನ (ಅಂಟು) ಹೊಂದಿರುತ್ತದೆ ಮತ್ತು ಇನ್ನೊಂದು ಮಗ್ಗಲು ಶಬ್ದಗಳು ಮತ್ತು ಚಿತ್ರಗಳನ್ನು ರೂಪಿಸಲು ಸೂಕ್ತ ವಿನ್ಯಾಸದಲ್ಲಿನ (ಮುದ್ರಣ) ಒಂದು ಅಥವಾ ಹೆಚ್ಚು ಅಲಂಕಾರಿಕ ಲೇಪನಗಳನ್ನು ಹೊಂದಿರುತ್ತದೆ.

ವರ್ಣದ್ರವ್ಯಗಳು ಮತ್ತು ಮೆರುಗೆಣ್ಣೆಗಳು ಬಹುತೇಕವಾಗಿ ತಲಾಧಾರವನ್ನು ರಕ್ಷಿಸುವ ಮತ್ತು ಅಲಂಕಾರಿಕವಾಗಿರುವ ಉಭಯ ಬಳಕೆಗಳನ್ನು ಹೊಂದಿರುವ ಲೇಪನಗಳು, ಅದಾಗ್ಯೂ ಕೆಲವು ಕಲಾಕಾರ ವರ್ಣದ್ರವ್ಯಗಳು ಕೇವಲ ಅಲಂಕಾರಕ್ಕಾಗಿ ಇರುತ್ತವೆ, ಮತ್ತು ದೊಡ್ಡ ಕೈಗಾರಿಕಾ ಕೊಳವೆಗಳ ಮೇಲಿನ ವರ್ಣದ್ರವ್ಯ ಸಂಭಾವ್ಯವಾಗಿ ಕೇವಲ ಸವೆತ ತಡೆಗಟ್ಟುವ ಕಾರ್ಯಕ್ಕಾಗಿ ಇರುತ್ತದೆ.

ಕ್ರಿಯಾತ್ಮಕ ಲೇಪನಗಳನ್ನು ತಲಾಧಾರದ ಮೇಲ್ಮೈ ಗುಣಲಕ್ಷಣಗಳನ್ನು ಬದಲಾಯಿಸಲು ಸವರಬಹುದು, ಉದಾಹರಣೆಗೆ ಅಂಟಿಕೊಳ್ಳುವಿಕೆ, ತೇವವಾಗುವಿಕೆ, ಸವೆತ ನಿರೋಧಕತೆ.

ರಾಸಾಯನಿಕ ಪ್ರಕ್ರಿಯೆಗಳು
ದಂಡಕಾರಣ್ಯ

ದಂಡಕಾರಣ್ಯ ಭಾರತದಲ್ಲಿನ ಒಂದು ಆಧ್ಯಾತ್ಮಿಕವಾಗಿ ಮಹತ್ವದ ಪ್ರದೇಶ. ಇದು ಛತ್ತಿಸ್‍ಗಢ್ ರಾಜ್ಯದ ಬಸ್ತರ್ ವಿಭಾಗಕ್ಕೆ ಸ್ಥೂಲವಾಗಿ ಸರಿಸಮನಾಗಿದೆ. ಇದು ಸುಮಾರು ೩೫೬೦೦ ಚದರ ಮೈಲಿ ನೆಲವನ್ನು ಆವರಿಸಿದೆ, ಮತ್ತು ಪಶ್ಚಿಮದಲ್ಲಿ ಅಬುಜ್ಮಾರ್ ಗುಡ್ಡಗಳು ಮತ್ತು ಪೂರ್ವದಲ್ಲಿ ಪೂರ್ವ ಘಟ್ಟಗಳನ್ನು ಒಳಗೊಂಡಿದೆ, ಮತ್ತು ಇದರಲ್ಲಿ ತೆಲಂಗಾಣ, ಛತ್ತೀಸ್‍ಗಢ್, ಒಡಿಶಾ, ಮಹಾರಾಷ್ಟ್ರ, ಮತ್ತು ಆಂಧ್ರ ಪ್ರದೇಶ ರಾಜ್ಯಗಳ ಭಾಗಗಳು ಸೇರಿವೆ.

ದಂಡಕಾರಣ್ಯ ಅಂದರೆ ದಂಡಕ ರಾಕ್ಷಸನ ವಾಸಸ್ಥಾನ. ದಂಡಕಾರಣ್ಯ ರಾಮಾಯಣದಂಥ ಪ್ರಾಚೀನ ಭಾರತೀಯ ಪಠ್ಯಗಳಲ್ಲಿ ಉಲ್ಲೇಖಿಸಲಾದ ಒಂದು ಅರಣ್ಯದ ಹೆಸರು. ಇದು ರಾಕ್ಷಸ ಬುಡಕಟ್ಟುಗಳ ಪ್ರಬಲ ಕೇಂದ್ರವಾದ ದಂಡ ರಾಜ್ಯದ ನೆಲೆಯಾಗಿತ್ತು. ಇದು ರಾವಣನ ಆಳ್ವಿಕೆಯಲ್ಲಿ ಲಂಕೆಯ ವಸಾಹತು ರಾಜ್ಯವಾಗಿತ್ತು. ರಾವಣನ ರಾಜ್ಯಪಾಲನಾದ ಖರನು ಈ ಪ್ರಾಂತ್ಯವನ್ನು ಆಳುತ್ತಿದ್ದನು.

ಈ ಅರಣ್ಯವು ರಾಮ ಮತ್ತು ಸೀತೆಯರ ಅನೇಕ ಸಾಹಸಗಳ ಸನ್ನಿವೇಶ ಸ್ಥಳವಾಗಿದೆ.

ರಾಮಾಯಣದ ಪ್ರಕಾರ, ಇದು ಅನೇಕ ಪ್ರಾಣಾಂತಿಕ ಜೀವಿಗಳು ಮತ್ತು ರಾಕ್ಷಸರ ನೆಲೆಯಾಗಿತ್ತು. ವನವಾಸದಲ್ಲಿದ್ದವರು ಇಲ್ಲಿ ನೆಲಸುತ್ತಿದ್ದರು ಮತ್ತು ಋಷಿಗಳು ವಿಂಧ್ಯ ಶ್ರೇಣಿಯನ್ನು ತಲುಪಲು ಇದನ್ನು ದಾಟಬೇಕಿತ್ತು.

ಉಲ್ಲೇಖಗಳು

ರಾಮಾಯಣದಲ್ಲಿನ ಸ್ಥಳಗಳು
ಕರ್ನಾಟಕ ವಿಧಾನ ಪರಿಷತ್ ಸಭಾಪತಿಗಳು



ಕರ್ನಾಟಕ ವಿಧಾನ ಪರಿಷತ್ 
ಕರ್ನಾಟಕ ವಿಧಾನ್ ಪರಿಷತ್ ನ ಮೊದಲ ರೂಪ ಅಸ್ತಿತ್ವಕ್ಕೆ ಬಂದಿದ್ದು ೧೯೦೭ ರಲ್ಲಿ.  ಆಗಿನ ಮೈಸೂರು ಸಂಸ್ಥಾನದಲ್ಲಿ ವಿವಿಧ ಕ್ಷೇತ್ರದಲ್ಲಿ ಪರಿಣಿತಿಯುಳ್ಳ ಅಧಿಕಾರೇತರ  ಜನರ ಅನುಭವವನ್ನು ಆಡಳಿತದಲ್ಲಿ ಉಪಯೋಗಿಸಿಕೊಳ್ಳಲು ಮೈಸೂರು ಪ್ರತಿನಿಧಿ ಸಭೆ ಅನ್ನು ಸ್ಠಾಪಿಸಲಾಯಿತು.  ೧೯೫೬ರಲ್ಲಿ ರಾಜ್ಯ ಪುನರ್ ವಿಂಗಡನೆಯ ಸಮಯದಲ್ಲಿ ಮೈಸೂರು ರಾಜ್ಯ ಸ್ಥಾಪಿತವಾದಾಗ, ಈಗಿನ ರೂಪದ ಕರ್ನಾಟಕ ವಿಧಾನ ಪರಿಷತ್ ಅಸ್ತಿತ್ವಕ್ಕೆ ಬಂದಿತು. ಈಗಿನ ಸದಸ್ಯರ ಒಟ್ಟು ಸಂಖ್ಯೆ ೭೫.

ಕರ್ನಾಟಕ ವಿಧಾನ ಪರಿಷತ್ತಿನ ಸಭಾಪತಿಗಳ ಪಟ್ಟಿ

References 

 Legislators' Diary 2017 published by Karnataka Legislative Council
http://www.uniindia.com/karnataka-legislative-council-chairman-shankaramurthy-retired/states/news/1267350.html
https://www.indiatoday.in/india/story/jds-mlc-basavaraj-horatti-chosen-as-pro-tem-chairman-karnataka-legislative-council-1266703-2018-06-22

ಕರ್ನಾಟಕ
ಸುರೇಶ್ ಪ್ರಭು

ಸುರೇಶ್ ಪ್ರಭಾಕರ್ ಪ್ರಭು (ಜನನ ೧೧ ಜುಲೈ ೧೯೫೩) ಒಬ್ಬ ಭಾರತೀಯ ರಾಜಕಾರಣಿ ಮತ್ತು ನರೇಂದ್ರ ಮೋದಿ ಸರ್ಕಾರದಲ್ಲಿ  ಭಾರತದ ರೇಲ್ವೇ ಸಚಿವರಾಗಿದ್ದರು. ಅವರು ವೃತ್ತಿಯಿಂದ ಸನದಿ ಲೇಖಾಪಾಲರು ಮತ್ತು ಭಾರತದ ಸನದಿ ಲೇಖಾಪಾಲರ ಸಂಸ್ಥೆಯ ಸದಸ್ಯರು. ೧೯೯೬ ರಿಂದ, ಪ್ರಭು ಶಿವ ಸೇನಾ ಪಕ್ಷದ ಸದಸ್ಯರಾಗಿ ಮಹಾರಾಷ್ಟ್ರದಲ್ಲಿನ ರಾಜಾಪುರ್ ಲೋಕ ಸಭಾ ಕ್ಷೇತ್ರದಿಂದ ಸಂಸದರಾಗಿ ಆಯ್ಕೆಯಾಗುತ್ತಾ ಬಂದಿದ್ದಾರೆ. ಅವರು ೯ ನವೆಂಬರ್  ೨೦೧೪ ರಂದು ಶಿವ ಸೇನೆಯನ್ನು ತೊರೆದು ಭಾರತೀಯ ಜನತಾ ಪಕ್ಷವನ್ನು ಸೇರಿದರು. ಪ್ರಸ್ತುತ ಅವರು ಭಾರತೀಯ ಸಂಸತ್ತಿನ ಮೇಲ್ಮನೆಯಲ್ಲಿ ಆಂಧ್ರ ಪ್ರದೇಶವನ್ನು ಪ್ರತಿನಿಧಿಸುತ್ತಾರೆ.

ಸುರೇಶ್ ಪ್ರಭು ಮುಂಬಯಿಯ ಶಾರದಾಶ್ರಮ ವಿದ್ಯಾ ಮಂದಿರದಿಂದ ಉತ್ತೀರ್ಣರಾಗಿ, ಬಿ.ಕಾಂ ಆನರ್ಸ್ ಪದವಿಯನ್ನು ಮುಂಬಯಿಯ ಎಮ್.ಎಲ್. ದಹನೂಕರ್ ಕಾಲೇಜಿನಿಂದ ಪಡೆದರು. ಅವರು ಮುಂಬಯಿಯ ನ್ಯೂ ಲಾ ಕಾಲೇಜಿನಿಂದ ಕಾನೂನು ಪದವಿಯನ್ನು ಪಡೆದರು. ಸಿಎ ಪರೀಕ್ಷೆಯಲ್ಲಿ ಅವರು ಅಖಿಲ ಭಾರತ ೧೧ನೇ ರ‍್ಯಾಂಕ್ ಧಾರಕರು.

ಪ್ರಭು ಹಲವಾರು ಸರ್ಕಾರಿ ಮತ್ತು ಅರೆಸರ್ಕಾರಿ ಸ್ಥಾನಗಳನ್ನು ಅಲಂಕರಿಸಿದ್ದಾರೆ, ಇದರಲ್ಲಿ ಮಹಾರಾಷ್ಟ್ರ ರಾಜ್ಯ ಹಣಕಾಸು ಆಯೋಗ, ಸಾರಸ್ವತ್ ಸಹಕಾರಿ ಬ್ಯಾಂಕ್‍ನ ಅಧ್ಯಕ್ಷತೆ, ಮಹಾರಾಷ್ಟ್ರ ಪ್ರವಾಸೋದ್ಯಮ ಅಭಿವೃದ್ಧಿ ಮಂಡಳಿಯ ಸದಸ್ಯ, ಇತ್ಯಾದಿಗಳನ್ನು ಒಳಗೊಂಡಿವೆ. ಪ್ರಭು ೧೦೦ ಕ್ಕಿಂತ ಹೆಚ್ಚು ದೇಶಗಳಿಗೆ ಪ್ರಯಾಣಿಸಿದ್ದಾರೆ. ಅವರು ೧೬ ಜಾಗತಿಕ ಸಂಸ್ಥೆಗಳು ಮತ್ತು ೯ ಆಯಕಟ್ಟಿನ ಮಾತುಕತೆಗಳಲ್ಲಿ ಕೆಲಸ ಮಾಡುತ್ತಿದ್ದಾರೆ.

ಉಲ್ಲೇಖಗಳು

ಭಾರತದ ರಾಜಕಾರಣಿಗಳು